Πράσινη φανέλα, ερυθρόλευκα συναισθήματα | Protathlima.com\nΓνωστοί παίκτες που υποστήριζαν τον Ολυμπιακό, αλλά αγωνίστηκαν στον Παναθηναϊκό.\nΠόσο δύσκολο είναι για έναν ποδοσφαιριστή να είναι φίλαθλος του Ολυμπιακού και να αγωνίζεται στον Παναθηναϊκό; Αρκετά, αλλά μην ξεχνάμε πώς το ποδόσφαιρο είναι επαγγελματικό. Ορισμένες φορές είναι και θέμα συνθηκών και καταστάσεων. Η ουσία είναι πώς σε αυτή την κατηγορία εντάσσονται αρκετοί παίκτες. Αρκετοί παίκτες που έχουν φορέσει την πράσινη φανέλα, αλλά τα συναισθήματά τους ήταν ερυθρόλευκα. Δεν το έκρυψαν ποτέ μεν, αλλά δεν το «διαφήμισαν» δε την περίοδο που φορούσαν τη φανέλα του «αιώνιου» αντιπάλου.\nΤο overfm.gr έκανε μια αναδρομή στο παρελθόν και σας θυμίζει χαρακτηριστικές περιπτώσεις παικτών που ήταν φίλοι του Ολυμπιακού, αλλά αγωνίστηκαν στο ελληνικό ποδόσφαιρο με τον Παναθηναϊκό. Οι περισσότεροι εξ αυτών, μάλιστα, όχι απλά δεν πέρασαν απαρατήρητοι αλλά ήταν και κομβικός ο ρόλος του όταν φορούσαν την πράσινη φανέλα.\nΈνας από τους μεγαλύτερους παίκτες στην ιστορία του ελληνικού ποδοσφαίρου. Κάνοντας μεγάλη καριέρα με την αγαπημένη του ομάδα τον Ολυμπιακό. Ποτέ δεν το έκρυψε, άλλωστε, πώς ήταν φίλος των «ερυθρολεύκων». Το 1978, όμως, αλλάζει στρατόπεδο. Πήγε στον Παναθηναϊκό και αγωνίστηκε εκεί ως το 1981. Δεν κατάφερε ποτέ να προσαρμοστεί πραγματικά στους «πράσινους». Ίσως γιατί, όπως είπε και πολλά χρόνια αργότερα, ήταν παραπάνω Ολυμπιακός από ό,τι είχε φανταστεί ποτέ και η ιδέα να φορά τη φανέλα του Παναθηναϊκό ήταν κάτι με το οποίο δεν συμβιβάστηκε ποτέ. Αλλά άφησε το στίγμα του και ως ποδοσφαιριστής των «πράσινων».\nΑνάλογη περίπτωση με τον Δεληκάρη. Γεννημένος στον Πειραιά, μετέπειτα παίκτης του Ολυμπιακού, με ερυθρόλευκα συναισθήματα. Όταν πήγε το 1981 στον Παναθηναϊκό, τα έβαλε με το… συναίσθημα. Κι έκανε εξίσου μεγάλη καριέρα με τους «πράσινους». Κατάφερε να κερδίσει και τίτλους, φορώντας τη φανέλα με το τριφύλλι. Και όχι μόνο. Μετά το τέλος της ποδοσφαιρικής του καριέρας, δούλεψε στους πράσινους και από άλλα πόστα. Όμως, η καρδιά του ήταν και παραμένει ερυθρόλευκη. Απλά, το διάστημα που πέρασε νεαρός στην Γερμανία, έπαιξε καθοριστικό ρόλο για να γίνει απόλυτα επαγγελματίας, ειδικά για την εποχή του.\nΤον γνωρίσαμε μέσα από την Καστοριά, μετέπειτα Ολυμπιακός, εν συνεχεία Παναθηναϊκός και στο φινάλε Αθηναϊκός Σε αυτή την πορεία του στα γήπεδα αγωνίστηκε και στους δύο «αιώνιους» κατακτώντας με αμφότερες τις ομάδες τίτλους. Στο τελικό του Κυπέλλου του 1988, ως γκολκίπερ των «πράσινων», ήταν κάτι παραπάνω από καθοριστικός. Με αντίπαλο τον Ολυμπιακό απέκρουσε τα πέναλτι του Χατζίδη και του Φούνες, ενώ είχε ευστοχήσει από την «άσπρη βούλα». Κομβικός για να κατακτήσει ο Παναθηναϊκός το τρόπαιο. Κι όλα αυτά από έναν μεγάλο γκολκίπερ που ποτέ του δεν έκρυψε πώς ήταν φίλαθλος των «ερυθρολεύκων».\nΦίλαθλος του Ολυμπιακού, παίκτης του Ολυμπιακού, αλλά έκανε μεγάλη καριέρα και με τον Παναθηναϊκό. Πρωταθλήματα και Κύπελλα και με τις δύο ομάδες. Ποτέ δεν έκρυψε την αγάπη του για τους «ερυθρόλευκους». Όμως δεν έχει κανείς να του προσάψει το παραμικρό για το διάστημα που ήταν στους «πράσινους». Ίσα-ίσα που έδωσε τον καλύτερό του εαυτό και δικαίωσε και τη διοίκηση του ΠΑΟ που το 1985 τον ενέταξε στο δυναμικό της, με όσα πέτυχε τα επόμενα χρόνια ως μέλος του «τριφυλλιού».\nΑπό την ιδιαίτερή του πατρίδα την Άρτα, βρέθηκε στον Παναθηναϊκό. Συνεργάστηκε με τους «πράσινους», ήταν πάντα από τους καλύτερους παίκτες σε Ελλάδα και Ευρώπη, αλλά το 2004 έκλεισε ο κύκλος του. Ακολούθησε το κεφάλαιο Ολυμπιακός. Δύσκολες εποχές τότε και όσο φορούσε τη φανέλα με το τριφύλλι δεν είχε μιλήσει για την ομάδα που συμπαθούσε. Το έκανε όταν ήρθε το… πλήρωμα του χρόνου. Ως παίκτη των «ερυθρολεύκων» αποκάλυψε πώς από μικρός συμπαθούσε τον Ολυμπιακό, πώς ήταν φίλαθλος των «ερυθρολεύκων». Αλλά όσο ήταν στον Παναθηναϊκό, αυτό έμεινε επτασφράγιστο «μυστικό».\nΣτην Ελλάδα αγωνίστηκε στον ΠΑΟΚ, τον Παναθηναϊκό, την ΑΕΚ, τον Ολυμπιακό και τον Ατρόμητο. Σε ηλικία 34 ετών κατάφερε να κάνει το όνειρό του πραγματικότητα. Να κατακτήσει το πρωτάθλημα με την αγαπημένη του ομάδα, τους «ερυθρόλευκους». Δεν έκρυψε πώς είναι φίλαθλος του Ολυμπιακού, αλλά δεν το… βροντοφώναζε! Υπήρχαν, όμως, ντοκουμέντα από το παρελθόν. Όταν πήγαινε κι έβλεπε από την κερκίδα των φίλων του Ολυμπιακού ματς. Πριν δοκιμάσει την τύχη του στο εξωτερικό φόρεσε και τα «πράσινα», κατακτώντας και τίτλους με το «τριφύλλι»


Παραλία Φαλάσαρνας - Χανιά: Κατάλογος με τις παραλίες των Χανίων, Κρήτη\nΦαλάσαρνα - Χανιά: Η παραλία Φαλάσαρνας στα Χανιά, Κρήτη\nΦαλάσαρνα, Χανιά Η παραλία της Φαλάσαρνας έχει μια από τις καλύτερες παραλίες της Κρήτης και βρίσκεται στην εύφορη πεδιάδα με το ίδιο όνομα, κοντά στο χωριό Πλάτανο, στην δυτική ακτή του νησιού. Έχει αγνή και απαλή χρυσή άμμο και απίστευτα καθαρά πράσινα νερά. Μερικές ομπρέλες και ξαπλώστρες είναι διαθέσιμες στην παραλία.\nΗ Φαλάσαρνα θεωρείται από τις παραλίες με τα καθαρότερα νερά της Ελλάδας. Είναι ένα αληθινά ειδυλλιακό και ήσυχο μέρος αλλά καλύτερα να αποφεύγεται τις μέρες με αέρα. Από την παραλία η θέα είναι εντυπωσιακή και τα ηλιοβασιλέματα αληθινά μαγευτικά.\nΜερικά καταλύματα και ταβέρνες βρίσκονται στην γύρω περιοχή. Καθώς τα δημόσια μέσα μεταφοράς είναι λίγα σε αυτήν την πλευρά του νησιού, είναι καλύτερα να επισκεφτεί κανείς την παραλία με μηχανάκι η αυτοκίνητο.\nΕλλάδα > Κρήτη > Χανιά > Παραλίες > Φαλάσαρνα αρχή σελίδας


Αρχική > InfoMommy > Σχέσεις > Γονέας μόνος…\nΟ προσωπικός σου χρόνος περιορισμένος. Βάζεις το βράδυ τα παιδιά για ύπνο και προσπαθείς να χωρέσεις σε 2-3 ώρες τις ανάγκες σου, τα θέλω σου, τις φιλίες σου, την συνειδητή σιωπή σου…\nΑυτό που ομορφαίνει αυτή την ευθεία είναι τα παιδικά και αθώα τους γέλια, χεράκια ακουμπισμένα στα μάγουλα, βλέμμα όλο αγάπη κ αφοσίωση.\nΟι εποχές διαδέχονται η μία την άλλη, τίποτα όμως δεν γίνεται συνήθεια. Τα παιδιά μεγαλώνουν, αλλάζουν, ωριμάζουν μα συνεχίζουν να αρνούνται. Δυστυχώς όσα χρόνια κι αν περάσουν κανείς δεν μπορεί να αντικαταστήσει στις ψυχές τους την απουσία του γονέα που έχει φύγει.\nΟύτε αυτοί που είναι κοντά σου ως σύντροφοι και έχουν την διάθεση να βοηθήσουν, να αγαπήσουν. Ούτε οι κοντινοί σου φίλοι, ούτε οι αγαπημένοι συγγενείς.\nΌσα κομμάτια κι αν επιλέξει να γίνει για τα παιδιά του ο γονέας που μένει πίσω, όση αγάπη κι αν μπορέσει να δώσει, η αλήθεια είναι πως τα παιδιά έχουν ανάγκη και τους δύο γονείς\nΕκεί καταλήγει η δική μου ταπεινή πείρα μεγαλώνοντας μόνη 4 παιδιά. Ειλικρινά ένα από τα πιο δύσκολα συναισθήματα γι αυτόν που μένει πίσω είναι η αίσθηση πως είσαι ανήμπορος να καλύψεις το κενό αυτό! Πόσο μάλλον όταν ο γονέας που φεύγει επιλέγει να απέχει πολύ από τα γονεϊκά του καθήκοντα!\nΌμως για όποιον λόγο κι αν προέκυψε ο χωρισμός σου σεβάσου την αγωνία και την αδυναμία των παιδιών να καταλάβουν! Μάλωσε με τον πρώην, ύψωσε φωνή, πες ό,τι κρατάς μέσα σου, εκφράσου! Το χρειάζεσαι!! Αυτό που πρέπει σίγουρα να συνειδητοποιήσεις είναι πως αυτή η κατάσταση πρέπει κάπου να τελειώσει!\nΑν δεν βάλεις όριο στον πόνο και την οργή το μόνο που θα καταφέρεις είναι ο κύκλος του θυμού να μεταφερθεί στα παιδιά\nΜαθαίνουν να κατηγορούν χωρίς να προσπαθούν να κατανοήσουν τους αντικειμενικούς λόγους του χωρισμού. Μαθαίνουν να βάζουν φράγματα και να μην εμπιστεύονται όποιον τους προσφέρει αγάπη επειδή φοβούνται μην πληγωθούν!\nΌλοι κάνουμε λάθος επιλογές, η αγάπη μας όμως είναι ανεξάρτητη από την αδυναμία να αξιολογήσουμε μια κατάσταση και πώς θα εξελιχθεί. Το να αναμασάς ξανά και ξανά κουβέντες όπως τι συνέβη, πώς συνέβη, ποιος ο φταίχτης δεν λύνει το πρόβλημα.\nΝαι, διεκδίκησε ό,τι μπορείς για τα παιδιά σου, πήγαινε δικαστήρια ξανά και ξανά όμως με ειρήνη στην ψυχή σου! Ο θυμός δημιουργεί προβλήματα δεν λύνει.\nΤα δικαστήρια και οι δικηγόροι είναι υπεύθυνοι για τα υπόλοιπα. Επιδιώκουμε σε ένα διαζύγιο να γίνουμε δικαστές, δικηγόροι, λογιστές και δυστυχώς ξεχνάμε πως ο ρόλος μας είναι να είμαστε γονείς! Γονείς που εμπνέουν παιδικές ψυχές, γονείς που διδάσκουν σεβασμό, εμπιστοσύνη, αλήθεια, συγχώρεση!\nΜια άλλη μορφή μητρότητας: Άγαμες μητέρες…\n«Πατέρας και κόρη», Μια βραβευμένη με Όσκαρ μικρού μήκους ταινία κινουμένων σχεδίων, που θα σας συγκινήσει – Δείτε την εδώ!\nαληθινές ιστορίες ανατροφή παιδιού Μητρότητα μονογονεϊκές οικογένειες παιδί χωρισμένων γονιών\nΣάββατο, 8 Αυγούστου, 2015 στην κατηγορία Σχέσεις


Cozy fashion: 7 must-have ρούχα για τον χειμώνα - Platform.gr\nCozy fashion: 7 must-have ρούχα για τον χειμώνα\nCocooning στο έπακρο, με τα πιο όμορφα χειμωνιάτικα ρούχα!\nΑχ, ο χειμώνας! Είναι ωραίος κι αυτός τελικά. Και σε ποιον δηλαδή, δεν αρέσει να είναι με την παρέα του ή με τον/ην αγαπημένο/η του, σε έναν άνετο καναπέ, με άνετα και ζεστά-χουχουλιάρικα ρούχα και να βλέπει ταινίες; Όλοι λίγο-πολύ έχουμε ανάγκη από λίγο cocooning και αυτή η εποχή είναι η καταλληλότερη γι’ αυτό.\nΠαρόλα αυτά, έχουμε και δουλειές, δεν έχουμε; Είτε είναι μαθήματα στην σχολή, είτε αυτή η part-time δουλίτσα που βρήκες για να ενισχύσεις το μηνιαίο εισόδημά σου ή απλά θέλεις να πας στο αγαπημένο σου στέκι, γιατί ΟΚ, καλό και το «μέσα», αλλά θέλεις και το… «έξω».\nΕίπαμε, δεν πέφτουμε και σε χειμερία νάρκη τον χειμώνα! Θέλουμε να κάνουμε και τις (stylish) βόλτες μας στην όμορφη Αθήνα. Όπως και να έχει, θέλουμε να είμαστε προετοιμασμένες κάθε σεζόν, όσον αφορά τις εμφανίσεις μας τουλάχιστον.\n“Winter Fashion 101” είναι το σημερινό μάθημα σήμερα λοιπόν! Ποια είναι τα must-haves για μια ολοκληρωμένη και άκρως… «κόζικη» χειμωνιάτικη γκαρνταρόμπα;\nΜια επίσκεψη στην Forever 21 (Ερμού 46, Αθήνα) και βρήκα την απάντηση! Η χειμερινή συλλογή του brand πέρα απ’ όλα τα trends που καλύπτει, δεν ξεχνάει ποτέ να μας προσφέρει τα “staples” της γυναικείας γκαρνταρόμπας. Τα ρούχα δηλαδή, που δεν πρέπει να λείπουν ποτέ από την ντουλάπα μας!\nΗ επίσκεψή μου στην Forever 21 με βοήθησε να καταλήξω στα παρακάτω 7 items.\n#1. Cozy φουτεράκι\nΓια τις ημέρες που θέλεις να είσαι άνετη, ζεστή και κουλ με τις εμφανίσεις σου αυτό το ρούχο είναι… must-have!\nΚάπως πρέπει να ζεστάνουμε και το κεφάλι μας που… παγώνει αυτές τις κρύες ημέρες, δεν πρέπει; Ένα stylish αξεσουάρ, όπως ένα σκουφάκι είναι ο καλύτερος τρόπος!\n#3. Αντιανεμικό bomber jacket\nΔεν θα… «καταλάβεις» κρύο με ένα τέτοιο jacket! Το γεγονός ότι είναι πάρα (πάρα) πολύ stylish ένα bomber jacket, το είπαμε; Μπορεί το bomber jacket να ανήκει στην ανδρική συλλογή του brand, αλλά εγώ το αγάπησα πάρα πολύ για εμάς! Εξάλλου, ένα bomber jacket σαν αυτό έχει unisex ιδιότητα και μπορεί να φορεθεί από άνδρες-γυναίκες!\n#4. Lace-up μποτάκια\nΖεστά πόδια=Ζεστή διάθεση. Ωραία τα πάνινα sneakers που φοράς όλη την ώρα και ταιριάζουν με όλα, αλλά και ένα ζευγάρι ζεστά ankle boots με κορδόνια, θα κάνουν την δουλειά άψογα…\n#5. Puffer jacket\nΔεν υπάρχει πανωφόρι πιο ζεστό και άνετο από ένα puffer! Ένα μάλιστα σε bold απόχρωση θα κάνει τα χειμωνιάτικα looks ακόμα πιο stylish και εντυπωσιακά!\nΈνα πουκάμισο είναι το τέλειο ρούχο για layering. Το βάζεις κάτω από ένα πουλοβεράκι. Το φοράς ανοιχτό με ένα t-shirt και ένα jacket από πάνω. Είναι το πιο «ευέλικτο» ρούχο ever!\nΔεν θα είναι ολοκληρωμένη η χειμωνιάτικη γκαρνταρόμπα σου, χωρίς ένα πάρκα! Είναι αρκετά μακρύ ώστε να καλύπτει και μέρος των ποδιών (γενικά είναι ζεστό ένα πάρκα) και stylish αρκετά ώστε να είναι οι εμφανίσεις σου πάντα… on fleek!\nEπισκέψου το κατάστημα της Forever 21, Ερμού 46, Αθήνα\nCredits κεντρικής φωτoγραφίας: DANNY G / Unsplash\nIn a world full of Kardashians, be a Chanel\nΛευκό σακάκι: Ultra chic!\nColour Blocking και το καλοκαίρι!\nΤο trend που όλοι αγαπήσαμε μέσα από 10 εμφανίσεις!\nΝεανικό στιλ από την Kaia Gerber\nΗ 17χρονη κόρη της Cindy Crawford, παραδίδει μαθήματα στιλ\nMatilda Djerf: Στην κορυφή του fashion blogging\nΈχει κατακτήσει το fashion κοινό των media


In Theaters.: I won't come back κριτική ταινίας\nΗ Άνια είναι μια μεταπτυχιακή φοιτήτρια με ακαδημαϊκές διακρίσεις και ερωμένη του καθηγητή της. Η ζωή της φαινομενικά έχει μπει σε ένα δρόμο επιτυχίας μέχρι τη στιγμή που ένας παλιός γνωστός από το ορφανοτροφείο όπου μεγάλωσε κρύβει στο σπίτι της ναρκωτικά…\nΗ ταινία θα μπορούσε να ενσαρκώνει επί της οθόνης το «όλα γίνονται για κάποιο λόγο» μιας και ο σκηνοθέτης της ταινίας μας υποβάλλει μια γλυκόπικρη νομοτέλεια καθ’ όλη τη διάρκεια της ιστορίας. Τα βήματα της ηρωίδας που προσπαθεί να ξεφύγει από την αστυνομία την οδηγούν σε μια «τυχαία» γνωριμία με ένα παράξενο και μοναχικό κορίτσι.\nΈνα οδοιπορικό ξεκινά μαζί της με αμφίβολο προορισμό. Ένα οδοιπορικό στο οποίο η Άνια θα μάθει να διακρίνει την αληθινή αγάπη από τα υποκατάστατα της, θα καταφέρει να ξεπεράσει τις πληγές της και να τολμήσει να εμπιστευτεί για πρώτη φορά, ξεπερνώντας τον εαυτό της. Στην ουσία είναι όλη η ταινία ένα οδοιπορικό προς την ωρίμανση και την πραγματική φιλία που δεν γνωρίζει όρια. Όταν το εσύ μπαίνει πάνω από το εγώ και η ζωή απαγκιστρώνεται από τις βολικές ψευδαισθήσεις και «σιγουριές» τότε η ύπαρξη μεταλλάσσεται και ξεπερνάει κάθε φραγμό και εμπόδιο.\nΗ ταινία σε καθηλώνει από κάθε άποψη. Η φωτογραφία υποστηρίζει άψογα την κινηματογραφική αφήγηση χωρίς να την υπερκαλύπτει και να εξαντλεί το μάτι του θεατή. Οι ομοιότητες με αρχαία τραγωδία είναι έκδηλες καθώς η ηρωίδα καλείται να πάρει μια απόφαση καθοριστικής σημασίας για τη ζωή της ύστερα από έντονη εσωτερική σύγκρουση. Όλα οδηγούν βαθμιαία προς την κορύφωση που μολονότι αναπάντεχη προοικονομείται μέσα στην ταινία και τέλος έχουμε την κάθαρση…\nΓλυκόπικρη, νοσταλγική, λυτρωτική!\nΑναρτήθηκε από In Theaters. στις 1:08 μ.μ.\nΕτικέτες 55ο ΦΚΘ, I won't come back κριτική ταινίας


Η KKR ακυρώνει την εξαγορά της Telecom Italia – ICTplus\nΥπαναχωρεί από την εξαγορά της Telecom Italia η KKR, σύμφωνα με δημοσίευμα του Bloomberg, οδηγώντας σε πτώση την μετοχή της εταιρείας η οποία σημειώνει απώλειες 4%.\nΗ εξαγορά που είχε εξαγγελθεί, ύψους 10,8 δισ. ευρώ κινδυνεύει να ακυρωθεί, καθώς όπως αναφέρει η KKR η Telecom Italia ακόμα δεν έχει παράσχει τις χρηματοοικονομικές καταστάσεις (due diligence) που της έχουν ζητηθεί από τον περασμένο Νοέμβριο.\nΕιδικότερα, σε επιστολή που αναμένεται να σταλεί σήμερα, Δευτέρα, η KKR θα επαναλάβει το ενδιαφέρον της για την εξαγορά, καθιστώντας σαφές όμως ότι θέλει να επανεξετάσει τα οικονομικά της εταιρείας περισσότερο από ό,τι προηγουμένως, σύμφωνα με άτομα που έχουν γνώση του θέματος, “καθώς οι συνθήκες της αγοράς έχουν αλλάξει”.\nΣε αυτό το κλίμα, η μετοχή της Telecom Italia υποχωρούσε σήμερα το πρωί στο Μιλάνο έως και κατά 7,4% λίγο κάτω από τα 0,30 ευρώ, κάτι που έφερνε τη χρηματιστηριακή αξία της εταιρείας στα περίπου 6,3 δισ. ευρώ.\nΗ εισβολή της Ρωσίας στην Ουκρανία και η πρόσφατη υποβάθμιση της πιστοληπτικής ικανότητας της Telecom Italia είναι μεταξύ των λόγων για το αίτημα KKR, σύμφωνα με τις πηγές του Bloomberg.\nΌπως επισημαίνει πάντως το πρακτορείο, ο Διευθύνων Σύμβουλος της Telecom Italia, Pietro Labriola, επεξεργάζεται ένα σχέδιο που παρακάμπτει την εξαγορά της KKR.\nΣύμφωνα με το σχέδιο, τα assets σταθερής τηλεφωνίας της Telecom Italia θα συγχωνευθούν με αυτά της μικρότερης ανταγωνιστικής Open Fiber SpA, που ανήκει στο ιταλικό κράτος, επιτυγχάνοντας το κυβερνητικό στόχο για τη δημιουργία ενός ενιαίου εθνικού δικτύου οπτικών ινών.\nΗ διαδικασία πάντως ενδέχεται να διαρκέσει αρκετούς μήνες και θα χρειαστεί έγκριση από τις ευρωπαϊκές ρυθμιστικές αρχές, είχαν δηλώσει άνθρωποι με γνώση του θέματος τον Μάρτιο.\nΣύμφωνα με το σχέδιο, η κρατική επενδυτική τράπεζα Cassa Depositi e Prestiti (CDP), ο δεύτερος μεγαλύτερος επενδυτής της Telecom Italia, θα αποκτήσει το πλειοψηφικό μερίδιο στα πάγια στοιχεία του σταθερού δικτύου της εταιρείας.\nΗ CDP είναι επίσης βασικός μέτοχος της Open Fiber, ενώ το Σάββατο η Telecom Italia ενημέρωσε ότι επιβεβαίωσε ότι υπέγραψε συμφωνία με την CDP για να ξεκινήσει προκαταρκτικές συζητήσεις για την ενοποίηση του δικτύου των δύο εταιρειών.\nΗ συμφωνία αυτή ωστόσο δεν αποκλείει το KKR και άλλα funds, ανέφεραν στο Bloomberg δύο άλλα άτομα που γνωρίζουν το θέμα.\nΛέξεις-κλειδιά: KKRTelecom ItaliaΕξαγορά Telecom Italia


Λίγη γαλήνη - Ειδήσεις - νέα - Το Βήμα Online\nΤαξιδεύουμε σε έναν άκρως γοητευτικό, ξεχωριστό κόσμο.\nΑυτόν των εικαστικών τεχνών.\nΤο νεαρό, ξανθό κορίτσι με τα αριστοκρατικά χαρακτηριστικά κοιτάζει τον άνθρωπο που βρίσκεται ακριβώς απέναντι. Στην αγκαλιά της κρατάει ένα όμορφο μωρό, μόλις λίγων μηνών, που μοιάζει να κοιμάται. Ηρεμα, γαλήνια στα χέρια της μεγάλης αδελφής του. Το σκηνικό γύρω υπέροχο, μοναδικό. Το τοπίο, καταπράσινο, σε ταξιδεύει μακριά. Σε εποχές που τα πάντα (ή σχεδόν τα πάντα) έμοιαζαν ιδανικά. Ο πίνακας του μεγάλου γάλλου ζωγράφου Ουιλιάμ-Αντόλφ Μπουγκερό με γοητεύει αφάνταστα. Είναι ένας από τους αγαπημένους μου, όχι ιδιαίτερα γνωστός, ανάμεσα στα δημοφιλή, εμβληματικά έργα που δημιούργησε ο εξαιρετικός εικαστικός του 19ου αιώνα, εκπρόσωπος του ρεύματος του ακαδημαϊσμού.\nΟ Μπουγκερό (μόλις τρεις ημέρες πριν συμπληρώθηκαν 116 χρόνια από τον θάνατό του) ασχολήθηκε, όπως και άλλοι μεγάλοι εικαστικοί της εποχής του, με το γυναικείο γυμνό σώμα, το οποίο εξύμνησε με τεχνική αρτιότητα, «χρησιμοποιώντας ως πρόσχημα μια καλυμμένη μυθολογική θεματολογία». Εξάλλου, υπάρχει ο πασίγνωστος, εντυπωσιακός πίνακάς του με τίτλο «Νύμφες και Σάτυρος» (1873), που είναι χαρακτηριστικός του ύφους του.\nΟι οικονομικά ισχυροί της εποχής παρακαλούσαν τον Μπουγκερό να δημιουργήσει έργα για τις συλλογές τους. Πράγματι, εκπληκτικοί πίνακές του βρίσκονται σε σημαντικές ιδιωτικές συλλογές, αλλά και σε μεγάλα μουσεία του πλανήτη. Ακριβώς όπως στο Museum of Fine Arts, Houston (MFAH). Μία καινούργια, υπερσύγχρονη πτέρυγα προστέθηκε τώρα στο εκτεταμένο κτιριακό συγκρότημα.\nΟσο για τον πίνακα του Μπουγκερό που φιλοξενείται στο εξώφυλλο του BHMAgazino; Η επιλογή έγινε διότι, σύμφωνα με την άποψή μου, «αποπνέει» γαλήνη, ηρεμία, απίστευτη ομορφιά, μέσα σε ιδιαίτερα σκληρές για τη χώρα μας και ολόκληρο τον κόσμο εποχές. Τίτλος του: «Η μεγαλύτερη αδελφή». Ο άνθρωπος που κοιτάζει το κορίτσι ακριβώς απέναντι είναι ο πατέρας του, Ουιλιάμ-Αντόλφ Μπουγκερό. Ο εικαστικός ζωγράφισε την κόρη του Ανριέτ και τον γιο του Πολ, στην εξοχή. Το έργο απεικονίζει μια δυνατή συναισθηματική στιγμή.\nΞεφυλλίστε, λοιπόν, και αυτή την Κυριακή το μοναδικό BHMAgazino και ταξιδέψτε σε έναν άκρως γοητευτικό, ξεχωριστό κόσμο. Αυτόν των εικαστικών τεχνών. Πιστεύω ότι το έχουμε ανάγκη μετά τις φοβερές εικόνες των καταστροφικών πυρκαγιών που έπληξαν την πατρίδα μας. Φωτιά, απελπισία, οι άνθρωποι, η κραυγή μιας γυναίκας που όλοι παρομοίασαν με την περίφημη «Κραυγή» του Εντβαρτ Μουνκ. Ο πίνακας του Μπουγκερό, έτσι όπως τον κοιτάζεις, σου χαρίζει «γλυκές» στιγμές. Υπάρχει άλλωστε τίποτε πιο όμορφο και αισιόδοξο στον κόσμο από την εικόνα των μικρών παιδιών; Σίγουρα όχι…


Το άγνωστο μυστικό για να διατηρηθεί για μήνες η φέτα | EcoCook.gr\nby editoron 03/01/2018\nΤο ιδανικό όταν αγοράζεις φέτα, είναι να παίρνεις μικρή ποσότητα, που καταναλώνεται σε 2-3 μέρες, όπως συμβουλεύει και ο έμπειρος μάγειρας Ηλίας Μαμαλάκης. Ωστόσο, αυτοί που την αγαπούν πολύ, αγοράζουν μεγάλες ποσότητες για να μην λείπει από το ψυγείο τους. Πώς συντηρείται όμως; Το μυστικό για να συντηρήσεις τη φέτα για μεγάλα χρονικά διαστήματα, είναι να την αποθηκεύσεις στο ψυγείο καλυμμένη με ελαιόλαδο! Και μην νομίζεις ότι πρόκειται για καμία σύγχρονη ανακάλυψη, μιας και στην αρχαιότητα το λάδι χρησιμοποιούνταν για τη συντήρηση τροφίμων. Το συγκεκριμένο tip προτείνεται ιδανικά για σκληρή φέτα, την οποία όμως πρέπει να σουρώσεις καλά για να μην έχει υγρά. Επίσης, αν θέλεις να δώσεις ξεχωριστή γεύση στη φέτα σου, μπορείς μέσα στο βάζο με το ελαιόλαδο που θα την βάλεις, να προσθέσεις και μπαχαρικά ή μυρωδικά της επιλογής σου.\nΟ τεμαχισμός του κρέατος «μάς έκανε ανθρώπους»\nΜία τεχνολογική εταιρεία του Μεξικό ανακοίνωσε πως διαθέτει τη δυνατότητα να ανακυκλώνει το 90 τοις εκατό κάθε τύπου πλαστικών χωρίς να κάνει χρήση νερού. Η νέα μέθοδος μειώνει επίσης το κόστος της διαδικασίας κατά μισό, δίχως να υφίσταται κάποια ποιοτική απώλεια. Η επαναστατική αυτή πράσινη...\nΕάν για κάποιο, περαστικό ευχόμαστε, λόγο λαμβάνετε αντιβίωση, τότε η καλύτερη διατροφή πρέπει να είναι πλούσια στο γνωστό και αγαπημένο γιαούρτι, ούτως ώστε να...


Ρωμαϊκή έπαυλη με θέα - Αρχαιολογία Online\nΜαρμάρινο σύμπλεγμα Έρωτα και δελφινιού από διακόσμηση κρήνης, 2ος αι. μ.Χ.\n27 11 '18 13:22\nΡωμαϊκή έπαυλη με θέα\nΜεγάλης έκτασης ρωμαϊκή έπαυλη ήρθε στο φως κατά τις πολυετείς ανασκαφές που ξεκίνησαν το 1996 κοντά στο Λουτράκι, στη θέση Κατουνίστρα. Το πολυτελές συγκρότημα χρονολογείται στον 2ο αι. μ.Χ., είχε θέα στον Κορινθιακό και διέθετε εντυπωσιακό λουτρό. Ανήκε μήπως σε κάποιο γαιοκτήμονα ή ήταν η εξοχική κατοικία ενός πλούσιου εμπόρου ή κάποιου αξιωματούχου της τότε ρωμαϊκής αποικίας της Κορίνθου; Οπωσδήποτε όμως κτίστηκε την περίοδο ανάδειξης της πόλης σε εμπορικό κέντρο και παρήκμασε πιθανόν λόγω του καταστροφικού σεισμού του 551.


Η ταχύτητα δεν είναι θέμα ποσότητας - el sombrero\nEXARCHIOTIS / 3 Σχόλια / 02 Νοεμβρίου 2009\nΡίχνεις που λες στο γήπεδο 11 αγελάδες και 11 αντιλόπες και τους λες να παίξουν ποδόσφαιρο. Ανάμεσα στις 11 αγελάδες και μία ιερή. Οι αντιλόπες υπακούοντας στον πανάρχαιο μύθο του Αισώπου περί λαγού και χελώνας την πέφτουν κάτω απ τον ίσκιο του δέντρου να πάρουν έναν υπνάκο. Πριν προλάβουν να ξυπνήσουν, οι γελάδες έχουν βάλει δύο γκολ, ενώ οι αντιλόπες έχουν μείνει δέκα αφού η μιά συναδέλφισσά τους όπως γύριζε πλευρό βρήκε τη μπάλα με το μπροστινό αριστερό ποδάρι και ο διαιτητής Παπαζούγκλας την απέβαλε αν και το ζουγκλοριπλέϊ έδειξε πως μάλλον η μαύρη γελάδα που κέρδισε την αποβολή ξεκίνησε από θέση ζουγκλοοφσάϊτ.\nΟι αντιλόπες τότε ξύπνησαν γιά τα καλά και άρχισαν να τρέχουν ενώ οι γελάδες σαν γελάδες που είναι τις κοιτούσαν όπως οι συναδέλφισσές τους του ΟΣΕ κοιτάζουν τα τρένα.\nΟ μούσκαρος προπονητής των αγελάδων φώναζε συνεχώς στα ζωντανά του να πιέσουν τις αντιλόπες απ την περιοχή τους.\nΤο ένστικτο της αυτοσυντήρησης όμως, δεν άφησε τις γελάδες να αυτοκτονήσουν, όσο κι αν ο μούσκαρος έκανε ό,τι μπορούσε με τις εμπνευσμένες του αλλαγές γιά να το πετύχουν.\nΤο τέλος του αγώνα βρήκε τις γελάδες νικήτριες με 2-1, αλλά πάντοτε γελάδες.\nΟσο γιά τις αντιλόπες, ήταν άξιες της τύχης τους, αφού αυτός ο ύπνος στην αρχή της αναμέτρησης, τους στέρησε ένα γλυκύτερο, απόψε το βράδυ.\nΚι έτσι ζήσαμε εμείς καλά και οι αγελάδες ακόμα καλύτερα, μέχρι να ψοφήσουν οριστικά και να ησυχάσουμε κι εμείς κι αυτές.\nελληνικό ποδόσφαιρο, Παναθηναϊκός, Πανιώνιος\n3 σχόλια σχετικά με το “Η ταχύτητα δεν είναι θέμα ποσότητας”\n02/11/2009 στις 01:31\n..και στο τέλος η πιο μεγάλη αντιλόπη δήλωσε στην εκπομπή ‘Ζούγκλα’: “Γαμώ την αγανάκτηση μου”.\nΗ φάρμα των ζώων, vol 2. 🙂\n02/11/2009 στις 14:36\nΚαι οι οπαδοί της Αγελάδας ψάχνουν να βρουν το επόμενο πρόβλημα της αγελαδομάδας. Ίσως φταίει που η αγελάδα που γελά κάνει ζαχαρούχο γάλα, ίσως φταίει που δεν βγάζει βούτυρο κατευθείαν, σίγουρα όμως, πάντα και ότι κι αν γίνει, κάτι θα φταίει, ακόμη κι αν οι αγελάδες κατακτήσουν το παγκόσμιο πρωτάθλημα στάνης.\n02/11/2009 στις 15:08\nΤο θέμα είναι ό,τι κατακτήσουν να έχει σχέση με το ποδόσφαιρο και όχι μ αυτό το ιδιότυπο άθλημα που παίζουν οι συγκεκριμένες αγελάδες 😉


Αφιέρωμα: Δημήτριος Αθ. Κατσούλος | Αγία Σοφία Blog\nΑφιέρωμα: Δημήτριος Αθ. Κατσούλος\n29 Δεκεμβρίου 2004. Δέκα χρόνια πέρασαν από το θάνατο του Δημητρίου Αθαν. ΚΑΤΣΟΥΛΟΥ, του Δάσκαλου εκείνου που είχε υπηρετήσει και στο χωριό μας, από το έτος 1936 έως το έτος 1940 και είχε πρωτοστατήσει στην κατασκευή του Δημοτικού Σχολείου της Αγίας Σοφίας.\nΕυκαιρία για ένα ακόμα μνημόσυνο, με την παρούσα αναφορά.\nΟ ανωτέρω παιδαγωγός είχε γεννηθεί στο Παρθένι Αρκαδίας το έτος 1907 και σ’ όποιο χωριό υπηρέτησε (Αγ. Γεώργιο, Αγ. Σοφία, Παρθένι κ. α.) «έχτισε» Δημοτικά Σχολεία. Για το λόγο αυτό οι ΑγιαΣοφίτες μιλούσαν, μέχρι πρότινος, με τα καλύτερα λόγια για αυτόν.\nΕίχε μεγάλη πνευματική μόρφωση και σπουδαίο χαρακτήρα. Πρωτοστάτησε στην κατασκευή του Δημοτικού Σχολείου του χωριού μας, επί Προεδρίας Αναστασίου Ι. Σιαβελή, πείθοντας τον Πρόεδρο του χωριού, τους ΑγιαΣοφίτες και την Σχολική Εφορία για την επιτακτική ανάγκη κατασκευής Διδακτηρίου, παροτρύνοντάς τους ταυτόχρονα να προσφέρουν την εθελοντική τους εργασία γι αυτό το σκοπό. Σημειωτέον ότι, μέχρι τότε το χωριό μας στερείτο διδακτηρίου και αντ’ αυτού χρησιμοποιούνταν οι οικίες του Δημ. Καραζάνου του Κων. Γ. Λαμπίρη (Μπέρκου) και άλλες στο χωριό.\nΈλεγαν χαρακτηριστικά οι παλιότεροι ότι, μόλις άρχισε ο εκβραχισμός του χώρου και ξεκίνησε η θεμελίωση του Δημ. Σχολείου, ο Δάσκαλος Κατσούλος χοροπήδαγε σα μικρό παιδί πάνω στο σωρό με την άμμο, φωνάζοντας: «..έγινε παιδιά…..έγινε, έγινε το Σχολείο μας….»\nΉταν κατά πολλούς, ο άριστος παιδαγωγός, αφού φρόντιζε με μια πρωτότυπη μέθοδο να διαπλάθει κατάλληλα τον χαρακτήρα και τη συμπεριφορά των μικρών μαθητών του χωριού. Πολλές φορές, καιρού επιτρέποντος, έκανε μάθημα στα παιδιά έξω στην ύπαιθρο, μιλώντας τους για τη φύση, για τα δένδρα, για τα ζώα και τους ανθρώπους, στοχεύοντας κατευθείαν την ευαίσθητη ψυχή τους. Άφησε σπουδαίο έργο στον τόπο μας. Πρώτα απ’ όλα «έφτιαξε» ανθρώπους (έτσι έλεγαν οι παλιοί), με κοινωνική και πνευματική μόρφωση, χρήσιμους στην κοινωνία και το κυριότερο άφησε πίσω του το Δημοτικό Σχολείο του χωριού μας. Έφυγε απ΄το χωριό μας, αφήνοντας πίσω τους τις καλύτερες εντυπώσεις.\nΠιο κάτω θα εξιστορήσουμε ένα χαρακτηριστικό περιστατικό,\n(περισσότερα, για τους νοσταλγούς του όμορφου παρελθόντος, μετά τις φωτογραφίες).\nπου έλαβε χώρα το έτος 1937, το οποίο καταδείκνυε το θάρρος, την αυτοπεποίθηση, το πατριωτικό φρόνημα και γενικά τον σπάνιο χαρακτήρα αυτού του ανθρώπου, αρετές τις οποίες προσπαθούσε διακαώς και με παραστατικό τρόπο να μεταδώσει στους μικρούς μαθητές του.\nΤην ιστορία, μας είχαν διηγηθεί οι γεροντότεροι του χωριού.\nΉταν το έτος 1937, όταν στο θρόνο της Ελλάδος βρισκόταν ο Βασιλεύς Γεώργιος Β΄, πρωτότοκος γιος του Βασιλέως Κωνσταντίνου και Πρωθυπουργός ο Ιωάννης ΜΕΤΑΞΑΣ.\nΚάποιο χρονικό διάστημα, ο Βασιλεύς Γεώργιος βρισκόταν σε περιοδεία στην Πελοπόννησο. Είχε γίνει γνωστό τότε στο χωριό μας, ότι ο Βασιλεύς με τους Επιτελείς του, συγκεκριμένη ημέρα και ώρα θα περνούσαν με το τρένο απ’ την σιδηροδρομική γραμμή του «Αρμακά», επιστρέφοντας για την Αθήνα.\nΤότε ο δάσκαλος του χωριού, σε μια στιγμή εθνικής έξαρσης προς παραδειγματισμό και διδασκαλία των μικρών μαθητών του Σχολείου, έκρινε επιβεβλημένο και παίρνει την απόφαση να συναντήσει τον Βασιλέα Γεώργιο μαζί με τους μαθητές του χωριού και ν’ αποδώσει τον επιβαλλόμενο προς αυτόν χαιρετισμό, εκπληρώνοντας έτσι ένα ηθικό χρέος των κατοίκων της κοινότητος του χωριού, του ιδίου και των μικρών μαθητών, ενισχύοντας ταυτόχρονα το πατριωτικό φρόνημα αυτών.\nΉταν η πρώτη και τελευταία φορά στην ιστορία του χωριού μας, που Αγια Σοφίτες επιχειρούσαν να συναντήσουν τον ανώτατο Πολιτειακό Άρχοντα του Κράτους και μάλιστα σε έδαφος δικό τους, χωρίς καν να έχει γίνει συνεννόηση. Και το κατάφεραν……..\nΠρωί πρωί, οι περίπου σαράντα (40) μαθητές του Σχολείου με τον δάσκαλο και ορισμένοι άλλοι ακόμα, ανηφόρισαν τον «Αρμακά» και έφτασαν στη σιδηροδρομική γραμμή δίπλα στο σημερινό Σταθμό, περιμένοντας το τρένο με το Βασιλιά. Ένας απ’ αυτούς κρατούσε την Ελληνική Σημαία. Άλλος ένας, μακαρίτης πια (ο Ιωάννης Π. ΣΙΑΒΕΛΗΣ, ΑναργυρόΓιαννης) ντυμένος τσολιάς, στάθηκε καταμεσής στη γραμμή του τρένου με το μέτωπο στραμμένο προς αυτό.\nΕπειδή σ’ αυτό το σημείο τότε, δεν υπήρχε προκαθορισμένη στάση, ο μηχανοδηγός του τρένου βλέποντας τη συνάθροιση των μικρών μαθητών με το δάσκαλο μπροστά στη γραμμή, συμπέρανε ότι κάτι κακό συμβαίνει κι ευθύς άρχισε τα σφυρίγματα και να μειώνει ταχύτητα μέχρι που το τρένο σταμάτησε εντελώς. Την παραπάνω σκηνή, την είχαν αντιληφθεί και οι ένοπλοι άνδρες της φρουράς του Βασιλέα, οι οποίοι μισοί απ’ αυτούς πετάχτηκαν έξω απ’ το τρένο πριν αυτό σταματήσει, και οι άλλοι μισοί ξεπρόβαλαν απ’ τα παράθυρα με προτεταμένα τα όπλα. Ο μικρός όμως φουστανελάς, ο δάσκαλος και οι μαθητές, παρέμεναν ακίνητοι πάνω στην γραμμή, εμποδίζοντας τη διέλευση του τρένου, προς εκπλήρωση του σκοπού τους. Σε λίγο κι αφού έγινε αντιληπτός ο ειρηνικός σκοπός δάσκαλου και μαθητών, ξεπρόβαλε ο Βασιλεύς Γεώργιος απ’ την θύρα ενός βαγονιού.\nΤότε στάθηκε απέναντί του, εν μέσω των μαθητών, ο δάσκαλος ΚΑΤΣΟΥΛΟΣ και με ανάλογο παράστημα, απευθύνει σ’ εντονότατο ρητορικό ύφος έναν χαιρετισμό πατριωτικού περιεχομένου προς αυτόν, εκ μέρους του και εκ μέρους των μαθητών και των κατοίκων του χωριού. Ύστερα ο Βασιλεύς Γεώργιος, ανταπέδωσε τον χαιρετισμό σε δάσκαλο και μαθητές και αποχώρησε ενθουσιασμένος και απορημένος ταυτόχρονα. Το ρητορικό περιεχόμενο της ομιλίας εκείνου του δασκάλου, που όμοιός του δεν ξαναπέρασε απ’ την Αγια Σοφιά, το θυμούνταν μέχρι πρότινος οι γεροντότεροι του χωριού (οι τότε μαθητές του) και το ψέλλιζαν εντελώς αμήχανα μόνοι τους, πολλές φορές σε διάφορες περιστάσεις. Δυστυχώς όμως το «πήραν» μαζί τους και δεν προλάβαμε να το καταγράψουμε.\nΕίναι αδιασάλευτο γεγονός ότι αυτός ο δάσκαλος, που πρωτοστάτησε και αγωνίστηκε για την κατασκευή του Δημ. Σχολείου, εκτός των άλλων προσόντων που τον διέκριναν, ήταν πραγματικός ρήτορας. Μπορούσε σε πολύ σύντομο χρονικό διάστημα και για οποιοδήποτε λόγο, να συντάξει και να απευθύνει σπάνιο ρητορικό λόγο.\nΑυτός ήταν ο Δημήτριος Αθαν. Κατσούλος. Μάθετε «περάτων γης», για τον καλύτερο δάσκαλο που πέρασε απ΄την ΑγιαΣοφιά.\n← Χριστούγεννα στην Αγία Σοφία\nΧιονισμένη Πρωτοχρονιά →


vidaXL Προβολέας LED Ψυχρό Λευκό 50 W | vidaXL.gr\nvidaXL Προβολέας LED Ψυχρό Λευκό 50 W\nΑυτός ο προβολέας LED χαρακτηρίζεται από χαμηλή κατανάλωση ηλεκτρικής ενέργειας, υψηλή αντοχή και εξαιρετική απόδοση και αποτελεί ιδανική επιλογή για να φωτίσει το χώρο σας.\nΧάρις στο περίβλημα από αλουμίνιο και το γυάλινο κάλυμμα, αυτός ο λαμπτήρας εργασίας έχει καλή απόδοση απαγωγής θερμότητας και είναι ελαφρύς. Με φωτεινή ροή 3500 lm και γωνία δέσμης 120°, εξασφαλίζει τέλειο φωτισμό. Επιπλέον, ο προβολέας εκπέμπει θερμοκρασία χρώματος 6000 K για να παρέχει βέλτιστες συνθήκες φωτισμού γύρω από το σπίτι σας.\nΔιαστάσεις: 19,5 x 15 εκ. (Μ x Π)\nΦωτεινή ροή : 3500 lm


Γράφτηκε από τον/την Romfea.gr. 23/05 13:37\nΣτο πλαίσιο της γνωριμίας και επικοινωνίας των φοιτητών της Ανωτάτης Εκκλησιαστικής Ακαδημίας Θεσσαλονίκης με τις Ορθόδοξες ενορίες της διασποράς, πραγματοποιήθηκε εκπαιδευτική επίσκεψη στην ελληνορθόδοξη Ενορία του Αγίου Γεωργίου Μάλτας της Ιεράς Μητροπόλεως Ιταλίας και Μελίτης, στην οποία συμμετείχαν οι φοιτητές του 8ου εξαμήνου του προγράμματος Ιερατικών Σπουδών, συνοδευόμενοι από τους Επίκουρους Καθηγητές κ.κ. Γρηγόριο Λιάντα και Παναγιώτη Τζουμέρκα.\nΤην Τρίτη 21 Μαΐου, εορτή των Αγίων και Ισαποστόλων Κωνσταντίνου και Ελένης, τελέστηκε Θεία Λειτουργία στον ως άνω Ιερό Ναό από τον Γενικό Αρχιερατικό Επίτροπο Μελίτης και παλαιό πτυχιούχο της Εκκλησιαστικής Ακαδημίας, Αρχιμανδρίτη π. Ναθαναήλ Φελεσάκη, παρουσία του εξοχωτάτου Πρέσβη της Ελλάδας στη Μάλτα κ. Δημήτριο Τσούγκα και μελών της Ελληνορθόδοξου κοινότητας Μάλτας.\nΤο αναλόγιο πλαισίωσαν φοιτητές – μέλη της χορωδίας της ΑΕΑΘ. Μετά το πέρας της Θείας Λειτουργίας αντηλλάγησαν χαιρετισμοί, ευχαριστίες και ευχές για ενδυνάμωση του ελληνισμού στο όμορφο Νησί της Μάλτας.\nΤέλος, να σημειώσουμε ότι οι φοιτητές του προγράμματος διαχείρισης Εκκλησιαστικών κειμηλίων, στο πλαίσιο του προγράμματος Erasmus plus, εργάζονται στη συντήρηση και ψηφιοποίηση κειμηλίων και αρχείων της εν λόγω Κοινότητας.


Κύπελλο: Κλείδωσε η οκτάδα! - CorfuPress.com\nΝυμφές, Περουλάδες και ΠΑΟΚ είναι οι τρεις τελευταίες χρονικά ομάδες που εξασφάλισαν τη συμμετοχή τους στα προημιτελικά του Κυπέλλου Κέρκυρας.\nΠιο συγκεκριμένα, ο Αχιλλέας χωρίς να συναντήσει δυσκολίες νίκησε με το ευρύ 7-1 στην έδρα του τον Ατρόμητο Άφρας, ο Εθνικός Περουλάδων έκανε την έκπληξη της ημέρας αφού επιβλήθηκε με 1-0 της Ολυμπιάδας Καρουσάδων, ενώ, τέλος, ο ΠΑΟΚ επικράτησε με 2-1 του Μεγάλου Αλεξάνδρου.\nΚύπελλο Κέρκυρας-2η φάση\nΘιναλιακός-Οδυσσέας Αυλιωτών 3-0α.α.\nΑχιλλέας Νυμφών-Ατρόμητος Άφρας 7-1\nΕθνικός Περουλάδων-Ολυμπιάδα 1-0\nΠΑΟΚ-Μέγας Αλέξανδρος 2-1\nΑναγέννηση Περιβολίου-Παξοί 1-2\nΠΑΟ Σφακιανάκης-Θύελλα 8-1\nΑστέρας Μωραϊτίκων-Ποσειδών Βιταλάδων 2-2 κ.α 8-7 πεν.\n*Πρόκριση άνευ αγώνα ο Αστέρας Πετριτή\nΚύπελλο: Προβάδισμα πρόκρισης για Θιναλιακό & Παξούς!\nΚύπελλο: Προβάδισμα πρόκρισης για Πετριτή, Νυμφές


Νέλλη Καλαμαρά | Πεμ 23-05-2019\nΛίγοι έχουν το θάρρος και την ευθύτητα να σου πουν "λυπάμαι, αλλά τελικά δεν είσαι αυτό το κάτι που ψάχνω". Αυτή η φράση, όσο σκληρή κι αν ακούγεται, θα έλυνε πολλά προβλήματα. Αντ' αυτού, επιλέγουν είτε να εξαφανίζονται είτε να υιοθετούν μια χλιαρή συμπεριφορά μέχρι να καταλάβεις μόνη σου τι συμβαίνει.\nΕκεί ακριβώς αρχίζουν τα προβλήματα της ανασφαλούς και υπεραναλυτικής μας φύσης. Εκεί βλέπεις τον καθόλα πανέξυπνο, λογικό και δυναμικό εαυτό σου να πλάθει σενάρια επιστημονικής φαντασίας και να βρίσκει τις χίλιες δυο απίστευτες εξηγήσεις για να δικαιολογήσει τα αδικαιολόγητα. Είναι απίστευτο το πώς ξαφνικά βλέπουμε το δέντρο και χάνουμε το δάσος. Λες και η πιο λογική εξήγηση για το γεγονός πως ύστερα από δύο ή τρία ραντεβού -με σεξ ή χωρίς- δεν σε έχει ξαναπάρει τηλέφωνο είναι πως είναι γκέι, ή ανεπανόρθωτα πληγωμένος από την προηγούμενη σχέση του, ή τρομοκρατημένος από τη δυναμική σου προσωπικότητα. Όταν ένας άντρας είναι ερωτευμένος φαίνεται.Και καθώς οι άντρες είναι πολύ πιο παρορμητικοί από εμάς στις πράξειςτους, ένας άνθρωπος που σε θέλει πραγματικά δεν έχει λόγο να το κρύψει.Οι φράσεις του τύπου "θα σε έπαιρνα, αλλά δεν πρόλαβα γιατί ήμουν πνιγμένος στη δουλειά" -πόσο μάλλον όταν έρχονται ως απάντηση σε παράπονα δικού σου τηλεφωνήματος- είναι σε μεγάλο ποσοστό απλές δικαιολογίες. Και αυτό γιατί όλες ξέρουμε καλά πως, όταν κάποιος σε θέλει πολύ, αυτό τοπεντάλεπτο τηλεφώνημα και η φωνή σου είναι η αφορμή και η αιτία για να φωτιστεί η καθόλα απαίσια και κουραστική μέρα του.\nΌταν κάποιος βγαίνει μαζί σου και ύστερα από 2-3 βδομάδες διαπιστώνεις πως μόνο εσύ τον παίρνεις τηλέφωνο και μόνο εσύ του στέλνεις μηνύματα και μόνο εσύ λαχταράς να τον δεις, η πιο πιθανή εξήγηση δεν είναι πως σε θέλει τόσο πολύ που φοβάται τα ίδια του τα συναισθήματα ή πως δοκιμάζει τη δύναμη της αγάπης σου. Μήπως θα ήταν καλό να σταματήσεις να τον παίρνεις εσύ και να δεις τι θα κάνει εκείνος, αντί να κάνεις συνεχείς υποθέσεις, άτοπες ή μη; Μήπως θα έπρεπε να σκεφτείς και λίγο το ενδεχόμενο του να μη σε θέλει και τόσο πολύ; Και μήπως αξίζεις κάποιον που σε θέλει τόσο ώστε να σε βάλει στις"ταχείες κλήσεις" και μάλιστα στο 1;\nΦυσικά,τα πράγματα θα ήταν πολύ πιο εύκολα αν οι άντρες ήταν απόλυτα ξεκάθαροικαι έλεγαν ευθέως αυτό που σκέφτονται από την πρώτη στιγμή. Όμως, παρ' όλα αυτά, οι πράξεις και οι κινήσεις τους "διαβάζονται" πολύ πιο εύκολα από ό,τι νομίζουμε, αρκεί να είμαστε και εμείς σε θέση να δούμε το προφανές. Κανείς ποτέ δεν θα σου πει "κοίταξε να δεις, δεν μου κάνεις". Και, εδώ που τα λέμε, πάλι καλά, γιατί θα τον έβρισκες ελαφρώς αγενή. Θα σου δώσει όμως να καταλάβεις με πολλούς έμμεσους τρόπους τι είναι αυτό που νιώθει ή -στην προκειμένη περίπτωση- που δεν νιώθει.\nΕννοείται, βέβαια, πως ποτέ δεν πρέπει να είμαστε απόλυτες και πως όλοι οι άνθρωποι έχουν το δικό τους τρόπο να εκδηλώνουν τα συναισθήματά τους,απλώς οφείλουμε -στον εαυτό μας πάνω απ' όλα- να είμαστε πάντα σε θέση να αναγνωρίσουμε τα αρνητικά σημάδια. Άλλωστε,αν κάποιος είναι όντως τόσο φοβισμένος ή διστακτικός ή ανασφαλής, ώστενα μην είναι σε θέση να μας φερθεί όπως μας αξίζει, μάλλον δεν μας κάνει. Και αυτό είναι σίγουρα πολύ καλύτερη λύση από το να μην του κάνουμε εμείς.\nΝΕΛΛΗ ΚΑΛΑΜΑΡΑ ΠΩΣ ΝΑ ΚΑΝΕΙΣ ΚΑΠΟΙΟΝ ΝΑ ΣΕ ΕΡΩΤΕΥΤΕΙ ΣΧΕΣΕΙΣ ΜΕΤΑΞΥ ΑΝΤΡΩΝ ΚΑΙ ΓΥΝΑΙΚΩΝ ΜΗΠΩΣ ΤΕΛΙΚΑ ΔΕΝ ΜΕ ΘΕΛΕΙ;\nΣύμφωνα με το ζώδιό του Αυτά είναι τα καλύτερα μέρη για να κάνετε σεξ\nLife Now Δευτέρα 22.07.2019\nStar style Κυριακή 21.07.2019\n#Tidbits *: Φύγαμε για Πάρο


«Πολυθρόνες των Δράκων», όπως... «Game of πολυthrones»: «Κλάμα» στο Twitter για το νέο βιβλίο της Δημουλίδου\n26/04/2018, 21:46 Upd: 26/04/2018, 21:48 14\nΔείτε τα ευφάνταστα σχόλια που πυροδότησε ο τίτλος του νέου μυθιστορήματος της γνωστής συγγραφέως\nΟι "Πολυθρόνες των Δράκων" δεν αποτελούν προϊόν photoshop όπως θέλουν να πιστεύουν αρκετοί χρήστες του Twitter, αλλά το νέο πόνημα της Χρυσηίδας Δημουλίδου.\nΦυσικά τα... τρολ του ελληνικού Ίντερνετ δεν έχασαν ευκαιρία και κατάκλυσαν το Twitter με έυφανταστα σχόλια όσον αφορά τον τίτλο του μυθιστορήματος που αν μην τι άλλο, παραπέμπει στη δημοφιλή σειρά-φαινόμενο μεσαιωνικής φαντασίας "Game of Thrones".\nΣτα επικά σχόλια, συμπεριλαμβάνεται το «The Game of πολυthrones», άλλους να αναρωτιούνται πότε θα κυκλοφορήσει η «πολυθρόνα του γιάγκου δράκου» και άλλον να στοιχηματίζει πως πρόκειται για photoshop.\nThe Game of πολυthrones pic.twitter.com/3AqVKWbQIq\n— ₯ DenAntexWallo (@Lampatzampa) 25 Απριλίου 2018\nΈνας ευφάνταστος χρήστης του Twitter είπε να το πάει λίγο παρακάτω και της πρότεινε εναλλακτικούς τίτλους για τα επόμενα βιβλία της, όπως «ένα σύνθετο για δύο βασιλιάδες», «ένας μπουφές για κουρούνες», «τελευταίο βαλς στη Βαλυρία» και «το μελτεμάκι με τα γιαταγάνια».\nH Χρυσηίδα Δημουλίδου κυκλοφόρησε τη δική της εκδοχή του Game Of Thrones με τίτλο "Πολυθρόνες για δράκους"! Της έχω κάποιες προτάσεις για τη συνέχεια: pic.twitter.com/7f5wTS1phK\n— Antonis Vavagiannis (@Kourafel) 25 Απριλίου 2018\nΟ άλλος στο μετρό διαβάζει Δημουλίδου οι πολυθρόνες των δράκων,ας διάβαζε καλύτερα τον καραγκιόζη δήμαρχο\n— Nicole Liviti (@N_Liviti) 26 Απριλίου 2018\nΟι πολυθρόνες των Δράκων και λες ψαγμένος αλληγορικός τίτλος και στο εξώφυλλο έχει ρε φίλε όντως πολυθρόνες. https://t.co/2BCsuT1gTx\n— adiasistos (@adiasistos) 25 Απριλίου 2018\nΠάντως Οι Πολυθρόνες των Δράκων πιο πολύ σε σίκουελ της Λάμψης φέρνουν παρά σε κακό αντίγραφο του Game of Thrones\n— re den masaw oust! (@JamaJamhew) 26 Απριλίου 2018\nΔενείναι σε ηλικία να πέσει το μάτι του στις "Πολυθρόνες των Δράκων" τώρα ο GRRM\n— Daddy Bender (@dlymper) 26 Απριλίου 2018\nκυκλοφορεί σήμερα το νεο βιβλίο της Χρυσηίδας με τιτλο\n'οι πολυθρόνες των δράκων'\nεπίσης σήμερα βεβαιώθηκα οτι η Αυλωνίτου διαβάζει Δημουλίδου.\n— Φερμίνα (@sofiakara853) 26 Απριλίου 2018\nΔύο πολυθρόνες σε χρώματα μπλε και κόκκινο.Η μία για τον Δράκο κι η άλλη για την Δράκαινα.Δεν προσέχετε την σημειολογία!\nΜετα την νεοελληνική trash TV ,στα νεοελληνικά ,trash βιβλία\n"Ένας ευφάνταστος χρήστης του Twitter", τα Κουραφέλκυθρα είναι βρε\nΤέτοια να διαβάζεται μόνο έτσι θα πάει μπροστά η Ελλάδα.\nαν και μηνες μετα δεν αντεχω να μην το πω .... εσεις αγαπητη μου προφανως δεν διαβαζετΕ τιποτα για αυτο δεν κατεχεται στοιχειωδεις ορθογραφικους κανονες .\nπου ειναι το αστειο.. ειλικρινα δεν αντιλαμβαμομαι το λογο που η επιθεση στην εν λογω γινεται τοσο συντονισμενα καθε φορα ου κυκλοφορει βιβλιο. Ισως γιατι ειναι single? Ισως γιατι δεν ειναι ασχημη? Ισως γιατι δεν εχει ταμπου? Ισως γιατι δεν διαφημιζει τις αρρωστιες της στα πρωιναδικα? Τοσα ροζ μυθιστορηματα, με γλυκαναλατους χαρακτηρες αλλα καποιοι επιμενουν να χτυπουν εκει.. Κι ετσι, απο αντιδραση θα το παρω το βιβλιο!\nΕιλικρινά πήγα να γράψω το ίδιο. Αρκετά με το ηλίθιο Βαλκανο-καλαμπούρι συνέχεια, έχετε κουράσει φραπεδιάρηδες!\nΤέτοιο ντουγάνι που είσαι κι εσύ που να καταλάβεις...\nκυριε παρα-μορφωμενε τι σημαινει η λεξη ντουγανι. Παρακαλω διαφωτιστε εμας τους κοινους θνητους.\nΜε λιγότερα χρήματα παίρνεις ένα βιβλίο του Στέφαν Τσβάιχ ή του Τόμας Μαν (θα μπορούσα να αναφέρω δεκάδες άλλα ονόματα μεγάλων συγγραφέων), μπας και δεις με άλλο μάτι τον κόσμο γύρω σου. Γιατί να σπαταλήσεις λεφτά σε μια αηδία, έτσι, από αντίδραση; Με αυτόν τον τρόπο σκέψης λειτουργείς συνήθως; Φιλικά πάντα.\nκαι παλι δεν καταλαβα γιατι τετοια χολη. Συγνωμη που δεν ειμαστε ολοι τοσο μισανθρωποι και κουλτουριαρηδες.. Αλλωστε, δεν ειναι η μονη ροζ συγγραφεας στην Ελλαδα.\nτο νέο βιβλίο του φανφάρα να δείτε επιτυχία, ¨οι καπότες των βλάχων"\nεμείς οι τελειωμένοι κράζουμε και αυτή κονομάει, ως συνήθως\nΠοιο είναι αυτό το τίποτα;


Θρησκευτικά ... αλλιώς!!!: Η κραυγή όλων των ανθρώπων\nΊσως ο Ιησούς Χριστός να επέμεινε τόσο πολύ σ’ αυτό, γιατί είναι δύσκολο για τους ανθρώπους να το δεχθούν. Είναι δύσκολο πολλές φορές για μας να πιστέψουμε ότι θα μπορούσαμε να μετράμε για οποιονδήποτε που έχει κάποια αξία. Γνωρίζοντας τις ατέλειές μας δυσκολευόμεθα να δούμε πως είναι δυνατόν να μας αγαπούν ο\_η σύζυγος και τα παιδιά μας με κάποια συνέπεια. Και παραξενευόμεθα πάντοτε όταν κάποιος που θαυμάζουμε δείχνει κάποιο ενδιαφέρον για μας. αυτό είναι ανθρώπινο χαρακτηριστικό και γι’ αυτό ίσως οι εραστές ρωτούν ο ένας τον άλλο ξανά και ξανά. «μ’ αγαπάς;» Δυσκολεύονται να πιστέψουν ότι ο άλλος τους αγαπά και ζητούν διαρκώς διαβεβαίωση.\nΊσως η αίσθηση που μπορεί να έχει ένας άνθρωπος ότι δεν μετρά, ότι μπορούν εύκολα οι άλλοι να τον παραβλέψουν και να τον ξεχάσουν, να είναι μία από τις οδυνηρότερες ανθρώπινες εμπειρίες. Η συγκινητική κραυγή του ληστή στο σταυρό «μνήσθητί μου, Κύριε, όταν έλθης εν τη βασιλεία σου» αυτό δείχνει. Είναι η κραυγή όλων των ανθρώπων. Πες μου πως μ’ αγαπάς!\nΔιαπιστώνοντας πόσο βαθειά στην ανθρώπινη φύση εμφωλεύει ο φόβος ότι τελικά ο άνθρωπος δεν μετρά, ότι θα τιμωρηθεί ή ακόμη χειρότερο θα αγνοηθεί από το Δημιουργό του, μπορούμε να καταλάβουμε γιατί το μήνυμα του Ιησού Χριστού ονομάσθηκε Ευαγγέλιον, καλή αγγελία. Και είναι καλή αγγελία τόσο για τον κληρικό όσο και για το λαϊκό, παρά το γεγονός ότι συχνά το παραμορφώνουμε και το κάνουμε κατάκριση, απειλή, καταδίκη και τιμωρία. Δεν χρειάζεται να κοιτάξουμε αλλού για γονικά υποκατάστατα. Έχουμε έναν Πατέρα που μας αγαπά, «εν αυτώ γαρ ζώμεν και κινούμεθα και εσμέν». Δεν μπορεί όμως να μας βεβαιώσει ένα βιβλίο για την αγάπη του Θεού όσο και αν είναι ιερό, αλλά χρειάζεται, εν ονόματι του Θεού, να μας αγαπήσει ένας άνθρωπος...\n"Κλήρος, η ανεκπλήρωτη υπόσχεση πατρότητος"\nστις 5:37:00 μ.μ. Ετικέτες Αγάπη, Β Γυμνασίου, Θεός, π. Φιλόθεος Φάρος, Παραβολές, Τελική Κρίση


Ο ΚΩΝΣΤΑΝΤΙΝΟΣ ΑΥΞΗΣΕ ΤΟΝ ΟΓΚΟ ΤΟΥ ΜΕ ΤΑ D-BAL ΚΑΙ TESTO-MAX!\nΧρησιμοποίησα τα Dianabol και Testo-Max για ένα κύκλο 1 μήνα. Οι στόχοι μου ήταν να επιτύχω μεγαλύτερη συνολική δύναμη και να αυξήσω το βάρος στις περισσότερες ασκήσεις.\nΠαρατήρησα μια σταδιακή αύξηση της μυϊκής μου μάζας, το είδα αυτό καθώς όταν ζυγιζόμουν κάθε δύο ημέρες υπήρξε τουλάχιστον 1 κιλό αύξηση.\nΠαρατήρησα περισσότερη μυϊκή μάζα και μείωση στο ποσοστό λίπους μου το οποίο ήταν υπέροχο.\nΠαρατήρησα επίσης ότι τα χέρια και οι κοιλιακοί μου έγιναν πιο γραμμωμένα.\nΠαρατήρησα μια σταδιακή διαφορά στη δύναμή μου κατά τη διάρκεια του 1 μήνα, οι πιέσεις πάγκου μου αυξήθηκαν από 50kg για 8 επαναλήψεις στα 75kg για 8 και τα καθίσματα μου αυξήθηκαν από 80kg για 5 στα 100kg για 5.\nΈβγαζα περίπου 20 κιλά περισσότερο στο τέλος του κύκλου μου.\nΕίχα έναν κύκλο 3 ημερών, την πρώτη ημέρα έκανα πόδια και πλάτη, την επόμενη μέρα χέρια και κοιλιακούς, και η τελευταία μέρα ήταν ώμοι και πόδια.


Ακρωτηριασμοί συχνές - αιτίες, συμπτώματα, διάγνωση και θεραπεία » Πύλη Υγείας / Ιατρική & Υγεία / Ιατρικά άρθρα και ειδήσεις\nΑκρωτηριασμοί συχνές - αιτίες, συμπτώματα, διάγνωση και θεραπεία\nΒαριές κοινή (απλός, χυδαίος) - ένας καλοήθης σχηματισμός δέρματος που υψώνεται πάνω από την επιφάνεια του και είναι ένα μη φλεγμονώδες τεμάχιο που καλύπτεται με εκφυλισμούς από τα κύτταρα του καταπραϋντικού επιθηλίου. Οι κονδυλωμάτων μπορούν να εμφανιστούν σε οποιοδήποτε μέρος του σώματος, αλλά συχνά βρίσκονται στο πίσω μέρος των χεριών, τα δάχτυλα, σπάνια - στο πρόσωπο. Το χρώμα των κονδυλωμάτων μπορεί να ποικίλει από σωματικό έως γκριζωπό. μεγέθη από 05 έως 15 cm. η επιφάνεια των κονδυλωμάτων είναι άνιση, τραχύ. Για οπτική διάγνωση, είναι συνήθως επαρκής ο οπτικός έλεγχος. από επιπρόσθετες μελέτες που πραγματοποίησαν ανάλυση PCR, ιστολογία. Η αφαίρεση των κονδυλωμάτων πραγματοποιείται με κρυοεγχειρητική, ηλεκτρο-και λέιζω-πήξη, χειρουργική εκτομή.\nΤα συμπτώματα ενός συνηθισμένου\nΔιάγνωση μιας κοινής κονδυλωμάτων\nΘεραπεία κοινού συριγμού\nΠρόβλεψη ενός κονδυλωτού συνηθισμένου\nΒήχας κοινή - θεραπεία\nείναι μια από τις εκδηλώσεις του ανθρώπινου ιού θηλώματος (HPV), που είναι ευρέως διαδεδομένη στους ανθρώπους και τα ζώα. Η μόλυνση είναι δυνατή από μολυσμένο άτομο ή ζώο. Ο ιός περνά μέσα από τα μικροτραυματισμούς που υπάρχουν στο δέρμα. Ως εκ τούτου, η εμφάνιση των κονδυλωμάτων μπορεί να συμβάλει στο ξύρισμα, τη συνήθεια του δαγκώματος δάγκωμα ή gnawing καρφιά, διάφορα είδη ξεφλούδισμα, κλπ.\nΜελέτη PCR για ιό ανθρώπινου θηλώματος.\nΗ κοινή κονδυλωσία πρέπει να διαφοροποιείται από τη βαρειά φυματίωση του δέρματος, το μυρμηγκιό βασικό κελί, το κερατόμα, το νεύρο verrux, κλπ.\nκρυοεγχειρητική καταστροφή κονδυλωμάτων από ξηρό πάγο ή υγρό άζωτο. Η ηλεκτροσυγκόλληση πραγματοποιείται από έναν ειδικό βρόχο υπό την επίδραση ενός ηλεκτρικού ρεύματος. Τα πλεονεκτήματα της απομάκρυνσης λέιζερ περιλαμβάνουν ταχεία επούλωση του τραύματος και απουσία ουλής. Χειρουργική εκτομή χρησιμοποιείται για μεγάλους κονδυλωμάτων. Για να μην χάσετε μια ογκολογική ασθένεια, πραγματοποιήστε αναγκαστικά μια ιστολογική εξέταση του αφαιρεμένου κονδυλωμάτων.\nΓια να αποφευχθεί η επανεμφάνιση μιας κανονικής κονδυλωμάτων, είναι προτιμότερο να το αφαιρέσετε από το φόντο της αντιιικής θεραπείας. Σε ορισμένες περιπτώσεις συνηθισμένων κονδυλωμάτων, πιο συχνά σε παιδιά, παρατηρείται αυτοθεραπεία.\nΟι μέθοδοι θεραπείας της παραδοσιακής ιατρικής βασίζονται στην επαναλαμβανόμενη θεραπεία των κονδυλωμάτων με φυτικά φάρμακα που περιέχουν χημικές ουσίες που καταστρέφουν και καταστρέφουν. Μια τέτοια θεραπεία είναι αναποτελεσματική. Εάν μπορεί να βοηθήσει να απαλλαγούμε από το κονδυλωμάτων, τότε τελικά μεγαλώνει και πάλι. Πολύ συχνά οι λαϊκές μέθοδοι οδηγούν στην ανάπτυξη επιπλοκών: εξελκώσεις, λοίμωξη, βλάβες σε γειτονικές περιοχές υγιούς δέρματος, αύξηση των κονδυλωμάτων εξαιτίας της ατελούς αφαίρεσης τους, κλπ.\nΠρόγνωση του κονδυλωμάτων συνηθισμένου\nΗ πρόβλεψη είναι ευνοϊκή. Ωστόσο, λόγω της ιογενούς φύσης των κονδυλωμάτων, καμία από τις μεθόδους για την απομάκρυνσή τους δεν εγγυάται πλήρη θεραπεία. Έχουν την τάση να επανεμφανίζονται και μπορούν να διαμορφωθούν και πάλι σε άλλο σημείο του δέρματος.


Ρόσι: «Ήταν η σειρά μου» | Moto GP | gazzetta.gr\nΚυριακή, 24 Απριλίου 2016 - 17:44\nΡόσι: «Ήταν η σειρά μου»\nΟ Βαλεντίνο Ρόσι έκανε λόγο για το τέλειο τριήμερο στην Ισπανία και τόνισε πως ήταν σειρά του να κερδίσει, μετά το περσινό Γκραν Πρι της Μεγάλης Βρετανίας.\nΤην πρώτη του νίκη στη σεζόν και πρώτη μετά το περσινό Γκραν Πρι της Μεγάλης Βρετανίας πανηγύρισε στη Χέρεθ ο Βαλεντίνο Ρόσι. Μάλιστα, ο VR46 έκανε και χατ τρικ με pole position, νίκη και ταχύτερο γύρο, με τον ίδιο να είναι κατενθουσιασμένος με ό,τι πέτυχε.\nΈτσι, έκανε λόγο για το τέλειο τριήμερο, ενώ τόνισε πως ήταν η σειρά του να ανέβει στο υψηλότερο σκαλί του βάθρου, αφού μετά το Σίλβερστοουν το έπραξαν αυτό οι Μαρκ Μάρκεζ, Χόρχε Λορένθο και Ντάνι Πεντρόσα. «Πώς το λένε στη Formula1; Χατ τρικ; Είναι δυνατόν; Το τέλειο τριήμερο. Ένιωσα καλά από την Παρασκευή, δουλέψαμε πολύ καλά.\nΠρέπει να πω ένα μεγάλο ευχαριστώ σε όλη την ομάδα μου, η μοτοσικλέτα ήταν φανταστική. Στο γκριντ ο μηχανικός μου, Μπρεντ (Στέφενς), μου είπε ''πρώτος από την πρώτη μέχρι την τελευταία στροφή'' και σκέφτηκα ότι ήταν καλή ιδέα! Ήταν καλή η εκκίνηση, καλός ο ρυθμός και είχα ένα μικρό πλεονέκτημα ανά κάθε γύρο.\nΣήμερα η επιθυμία ήταν πολύ μεγάλη επειδή η τελευταία μου νίκη ήταν πέρυσι στο Σίλβερστοουν. Μετά από εκεί, κέρδισαν οι Μάρκεζ, Λορένθο, Πεντρόσα και εγώ όχι. Οπότε σήμερα ήταν η σειρά μου», ήταν τα λόγια του Doctor, που εξακολουθεί να κυνηγάει τον δέκατο τίτλο της καριέρας του σε όλες τις κατηγορίες.


ISSON PLUS TABAC - SHOP | Nobacco\nISSON PLUS TABAC\nHave more, Do more, Be more, η φιλοσοφία που έκανε τη NOBACCO να σχεδιάσει το επόμενο βήμα στο άτμισμα. Εξελιγμένο και υλοποιημένο από το NOBACCO DESIGN CENTER, το =ISSON PLUS σηματοδοτεί την εξέλιξη στα αυτόματα ηλεκτρονικά τσιγάρα. Η αγαπημένη σας συσκευή =ISSON σε έκδοση με μεγαλύτερη μπαταρία για περισσότερη αυτονομία μέσα στην ημέρα.\n1 x Μπαταρία =ISSON PLUS\nΔείχνει απλό, αλλά χρειάζονται χρόνια έρευνας για να σχεδιαστεί μια συσκευή τόσο κομψή και τεχνολογικά προηγμένη. Εντυπωσιακά μικρό σε μέγεθος, εντυπωσιακά μεγάλο σε πλεονεκτήματα, το =ISSON PLUS συνδυάζει τα πιο προηγμένα χαρακτηριστικά.\nΚατασκευασμένο από σκληροποιημένο ABS με εξαιρετικό φινίρισμα, διαθέτει μπαταριά 900mAh, σύστημα charge and vape (ταυτόχρονη φόρτιση και άτμισμα) που μεγιστοποιεί την αυτονομία, ενώ το ενσωματωμένο σύστημα ελέγχου και αυτοδιάγνωσης ελέγχει ότι η μπαταρία και η πλακέτα λειτουργούν άριστα.\nΜε επαναγεμιζόμενο ατμοποιητή, το =ISSON PLUS προσφέρει τη δυνατότητα να επιλέξεις το αγαπημένο σου υγρό αναπλήρωσης, απολαμβάνοντας την κάθε στιγμή ξεχωριστά.\nΔιαστάσεις και Φόρτιση\nΤο =ISSON PLUS υιοθέτει έναν μοναδικά εργονομικό σχεδιασμό για να εφαρμόζει τέλεια στο χέρι του ατμιστή.\nΠιο συγκεκριμένα, οι διαστάσεις του είναι οι εξής: 120 x 22 x 19 χιλιοστά.\nΓια να φορτίσετε το =ISSON PLUS συνδέστε το σε μία παροχή ρεύματος (<1Α) μέσω της θύρας micro USB που υπάρχει στη βάση του. Με την ολοκλήρωση της φόρτισης, η μπλε λυχνία θα αναβοσβήσει 20 φορές κι έπειτα θα σβήσει.\nΗ μπλε ενδεικτική λυχνία αναβοσβήνει 10 φορές και το =ISSON PLUS δεν ενεργοποιείται: Η συσκευή χρειάζεται επαναφόρτιση.\n=ISSON PLUS TABAC\nΣτη NOBACCO φροντίζουμε συνεχώς για περισσότερες επιλογές, περισσότερες ευκαιρίες, περισσότερες δυνατότητες για σένα που σκέφτεσαι να κάνεις μια νέα αρχή, για μια ζωή μακριά από το τσιγάρο.\nΑλλά και για σένα που αναζητάς τον ιδανικό συνδυασμό απλότητας, τεχνολογίας και γεύσης.\nΣου κάνουμε δώρο μια νέα αρχή, με το best seller προϊόν της Nobacco, τη συσκευή ηλεκτρονικού τσιγάρου =ISSON PLUS και 6 υγρά αναπλήρωσης TABAC, σε οποιαδήποτε γεύση ή νικοτίνη επιθυμείς, από 65,9€ μόνο 33€!*\nΜάθε περισσότερα για την ενέργεια εδώ.\n*Με την προσθήκη στο καλάθι 6 υγρών από τη σειρά TABAC (οποιασδήποτε γεύσης και νικοτίνης) και μίας συσκευής =ISSON PLUS σε μαύρο χρώμα παίρνετε αυτόματα ως έκπτωση την αξία του =ISSON PLUS.\nΤο =ISSON PLUS διαθέτει ενσωματωμένη μπαταρία χωρητικότητας 900 mAh\nΦυσιολογική φθορά της μπαταρίας θεωρείται μια απώλεια της τάξης του 20%, δηλαδή απώλεια 180mAh από την ονομαστική των 900mAh για τη μπαταρία του =ISSON PLUS.


Σε κλοιό μπλόκων η χώρα, δρόμοι & τελωνεία κλειστά | Ελλάδα Ειδήσεις\nΣε κλοιό μπλόκων όλη η χώρα, δρόμοι και τελωνεία κλειστά\nΜε 24ωρους και επ΄αόριστον αποκλεισμούς κλιμακώνουν οι αγρότες τις κινητοποιήσεις τους στα μπλόκα. Κλειστά τα Τέμπη έως την Κυριακή, ουρές χλμ στον Προμαχώνα.\nΓΡΑΦΕΙ: THETOC TEAM published 06 Φεβ. 16 (10:26)\nΜε 24ωρους,αλλά και επ' αόριστον αποκλεισμούς, κλιμακώνουν τις κινητοποιήσεις τους οι άνθρωποι του πρωτογενούς τομέα, και παρά τις αντίξοες καιρικές συνθήκες και δηλώνουν εκ νέου, «δεν φεύγουμε γιατί δεν έχουμε που να πάμε».\nΤα προβλήματα στο οδικό δίκτυο αναμένονται μεγάλα, λόγω των αγροτικών μπλόκων και στο πλαίσιο αυτό οι οδηγοί που θα αποφασίσουν να ταξιδέψουν θα πρέπει να είναι «οπλισμένοι» με περισσή υπομονή. Τα Τέμπη θα παραμείνουν κλειστά από τις 12 το μεσημέρι το Σαββάτου μέχρι τις 12 το μεσημέρι της Κυριακής, ενώ ουρές χιλιομέτρων σχηματίζονται στα τελωνεία.\nΌπως είπε στο ΑΠΕ - ΜΠΕ ο πρόεδρος του αγροτικού συνεταιρισμού Τραγανού Ηλείας Ανδρέας Τσουκαλάς, «από σήμερα ξεκινά ο αγώνας για αυτό και προχωράμε σε πολύωρους αποκλεισμούς», ενώ όπως πρόσθεσε, «θα αγωνιστούμε μέρα και νύχτα, ώστε να μην περάσουν τα νέα μέτρα.» Επίσης ανέφερε ότι «ζητούμε την κατανόηση του κόσμου, αν και ξέρουμε πως γνωρίζουν πολύ καλά γιατί αγωνιζόμαστε.»\nΑπό την πλευρά του, το μέλος της συντονιστικής επιτροπής αγροτών της δυτικής Αχαΐας Νίκος Ζαφειρόπουλος είπε στο ΑΠΕ - ΜΠΕ πως «είμαστε αποφασισμένοι να κλιμακώσουμε τις κινητοποιήσεις μας».\nΌσον αφορά στους αποκλεισμούς, από τις 12:00 σήμερα το μεσημέρι, μέχρι τις 12:00 το μεσημέρι της Κυριακής, αγρότες της Αιτωλοακαρνανίας θα κλείσουν την εθνική οδό Αντιρρίου - Ιωαννίνων, στον κόμβο του Κεφαλόβρυσου, κοντά στο Αιτωλικό.\nΕπίσης, από τις 12:00 σήμερα το μεσημέρι, μέχρι τις 3:00 το απόγευμα αγρότες από την περιοχή της Ναυπάκτου, θα κλείσουν την εθνική οδό Αντιρρίου - Ιτέας, στον κόμβο του Ξηροπήγαδου, στην περιμετρική της Ναυπάκτου.\nΟι κινητοποιήσεις αγροτών της Αιτωλοακαρνανίας θα συνεχιστούν σήμερα με αποκλεισμό της εθνικής οδού Αντιρρίου - Ιωαννίνων από τις 3:00 μετά το μεσημέρι, μέχρι και τις 7:00 το απόγευμα, στο ύψος της γέφυρας του ποταμού Ευήνου.\nΣτην Αχαΐα, αγρότες θα κλείσουν την εθνική οδό Πατρών - Πύργου από τις 4:00 το απόγευμα, μέχρι και τις 10:00 το βράδυ, στο ύψος του κόμβου της Κάτω Αχαΐας.\nΕπίσης, αγρότες της Αιγιάλειας θα κλείσουν την εθνική οδό Πατρών - Αθηνών από τις 7:00 το απόγευμα, έως τις 10:00 το βράδυ, στο ύψος του Αιγίου. Ακόμη, στην Αιγιάλεια αγρότες αναμένεται να στήσουν αύριο και δεύτερο μπλόκο στην εθνική οδό Πατρών - Αθηνών και συγκεκριμένα στην γέφυρα του Μεγανίτη.\nΣτην Ηλεία, αγρότες που βρίσκονται στα μπλόκα θα κλείσουν την εθνική οδό Πατρών - Πύργου από τις 12:00 το μεσημέρι, μέχρι και τις 8:00 το βράδυ στους κόμβους του Κουρτεσίου και της Μαραθιάς.\nΣτο μπλόκο στα Μεγάλα Χωράφια παραμένουν αγρότες και κτηνοτρόφοι μέλη της Ενωτικής Ομοσπονδίας.Όπως έχουν αποφασίσει προχωρούν σε ολιγόλεπτο αποκλεισμό της Εθνικής Οδού Χανίων - Ρεθύμνης στη μία μετά το μεσημέρι και στις πέντε το απόγευμα.


Αυτά τα 7 Έπιπλα Ταιριάζουν σε Κάθε Σπίτι ό,τι Διακόσμηση και αν Έχετεspirossoulis.com – the home issue Αυτά τα 7 Έπιπλα Ταιριάζουν σε Κάθε Σπίτι ό,τι Διακόσμηση και αν Έχετε\nΤα σκαμπό αποτελούν μια πολύ καλή λύση για να διακοσμήσετε τον χώρο σας ή για να τα χρησιμοποιήσετε ως τραπεζάκια ή καθίσματα.\nΈνα παγκάκι θα σας βολέψει πολύ γιατί μπορείτε αλλάζοντας τη θέση του να το χρησιμοποιήσετε με διαφορετικό τρόπο.\nΜια πολυθρόνα ή μπερζέρα αποτελεί την τέλεια επιλογή για σαλόνι αλλά και για υπνοδωμάτιο.\nΕίτε έχετε δικό σας σπίτι είτε νοικιάζετε, η επιλογή των επίπλων αποτελεί πάντα μεγάλο πρόβλημα. Είναι προτιμότερο να επιλέξετε έπιπλα που να μπορούν εύκολα να ταιριάξουν σε διάφορους χώρους στην περίπτωση που αποφασίσετε να μετακομίσετε ή απλά να αλλάξετε διαρρύθμιση στον χώρο σας. Αυτές είναι οι καλύτερες επιλογές\nΣκαμνί Μπορεί να μην θεωρείτε τα σκαμνιά απαραίτητα έπιπλα για ένα σπίτι αλλά θα δείτε πόσο χρήσιμα είναι μόνο όταν αποκτήσετε τουλάχιστον ένα. Μπορείτε να το χρησιμοποιήσετε σαν καρεκλάκι, σαν τραπέζι, για να ακουμπήσετε κάτι ή απλά σαν διακοσμητικό. Μια επίσης καλή ιδέα είναι να βάλετε 3-4 σκαμπό σε έναν χώρο δημιουργώντας ένα μίνι μπαρ ή ένα τραπέζι για κοκτέιλ.\nΔείτε Ποιο Είναι το πιο Ευέλικτο Διακοσμητικό που δεν Χρησιμοποιείτε!\nΈνα μικρό στρογγυλό τραπέζι είναι ιδανικό για τη διακόσμηση μιας μικρής κουζίνας ή σαλονιού.\nΤο παγκάκι μπορεί να χρησιμοποιηθεί ως τραπέζι, κάθισμα ή σαν ράφι για να βάλετε βιβλία και άλλα διακοσμητικά\nΆνετη πολυθρόνα Μια άνετη πολυθρόνα αποτελεί πολύ όμορφη επιλογή για το σαλόνι, το υπνοδωμάτιο ή ακόμα και το μπάνιο - αν αυτό είναι αρκετά μεγάλο. Επιλέξτε ένα διαχρονικό σχέδιο που μπορεί εύκολα να προσαρμοστεί σε κάθε είδους διακόσμηση. Αυτές οι πολυθρόνες είναι πολύ ξεκούραστες για την ανάγνωση ενός βιβλίου, για χαλάρωση ή απλά για να κάτσετε στα γρήγορα να δέσετε το κορδόνι σας ή χαζέψετε στο τάμπλετ σας.\nΜια άνετη πολυθρόνα χωράει σε κάθε είδους δωμάτιο.\nΔιαλέξτε το ιδανικό χρώμα για τη διακόσμηση του σπιτιού σας ανάλογα με τα έπιπλα που ήδη έχετε.


Δελτίο Τύπου – Στη Συνεδρίαση της Επιτροπής Ορεινών Περιοχών της Κεντρικής Ένωσης Δήμων Ελλάδος (ΚΕΔΕ) παρέστη ο Δήμαρχος Αγράφων κ. Θεόδωρος Μπαμπαλής, ως μέλος της. – Δήμος Αγράφων\nΔελτίο Τύπου – Στη Συνεδρίαση της Επιτροπής Ορεινών Περιοχών της Κεντρικής Ένωσης Δήμων Ελλάδος (ΚΕΔΕ) παρέστη ο Δήμαρχος Αγράφων κ. Θεόδωρος Μπαμπαλής, ως μέλος της.\nΤην περασμένη Πέμπτη, στην Αθήνα, βρέθηκε ο Δήμαρχος Αγράφων κ. Θεόδωρος Μπαμπαλής, προκειμένου να συμμετάσχει στη Συνεδρίαση της Επιτροπής Ορεινών Περιοχών της οποίας είναι μέλος.\nα)Υποστήριξη ορεινών δήμων με άμεση εφαρμογή ειδικού προγράμματος τεχνικής βοήθειας για την ωρίμανση μελετών – έργων – δράσεων β) Αύξηση αριθμού ειδικών συνεργατών – συμβούλων – επιστημονικών συνεργατών\nΔιάθεση αυτοκινήτου στους Δημάρχους ανεξαρτήτως πληθυσμού του Δήμου\nΠροηγούμενοPrevious post:Δελτίο Τύπου – Ευχαριστίες Δήμου Αγράφων στο Ίδρυμα Σταύρος Νιάρχος και την Πολυκλινική Ολυμπιακού Χωριού, για την επιχορηγούμενη τριήμερη επίσκεψη των Ιατρικών Κλιμακίων στο Δήμο μαςΕπόμενοNext post:Δελτίο Τύπου – Στα όριά του ο Δήμαρχος Αγράφων για τις ελλείψεις στην Πρωτοβάθμια Φροντίδας Υγείας στην περιοχή του Δήμου Αγράφων – Η συνάντησή του με την Υποδιοικήτρια της 5ης ΥΠΕ


Xριστούγεννα & Πρωτοχρονιά στα καταστήματα ΒΕΝΕΤΗ! - Φούρνος ΒΕΝΕΤΗ\nΑρχική σελίδα / Νέα / Δελτία τύπου / Xριστούγεννα & Πρωτοχρονιά στα καταστήματα ΒΕΝΕΤΗ!\nXριστούγεννα & Πρωτοχρονιά στα καταστήματα ΒΕΝΕΤΗ!\nΠοικιλία από κουραμπιέδες, μελομακάρονα και λαχταριστές βασιλόπιτες ΒΕΝΕΤΗ!\nΣτα καταστήματα ΒΕΝΕΤΗ, τα παραδοσιακά, αγαπημένα μας χριστουγεννιάτικα γλυκά αναδεικνύονται σε απολαυστικές δημιουργίες haute patisserie, σε ιδιαίτερα ελκυστικές τιμές! Χρησιμοποιώντας φρέσκες πρώτες ύλες και αγνά υλικά, η ΒΕΝΕΤΗ προτείνει μια σειρά από απολαυστικές γευστικές προτάσεις για τους γλυκούς πρωταγωνιστές των Χριστουγέννων:\nΤους ολόφρεσκους παραδοσιακούς κουραμπιέδες συμπληρώνουν οι κουραμπιέδες mousse chocolat με γέμιση σοκολάτας και οι κουραμπιέδες με επικάλυψη σοκολάτας γάλακτος. Τα ονομαστά παραδοσιακά μελομακάρονα ΒΕΝΕΤΗ με καρύδι και μέλι κερδίζουν και φέτος τα Χριστούγεννα τις εντυπώσεις όχι μόνο με τη γεύση τους αλλά και με την τιμή τους που ξεκινάει από 9.95 ευρώ το κιλό για το κλασικό μέγεθος!\nΗ ποικιλία από μελομακάρονα εμπλουτίζεται με μίνι μελομακάρονα και άλλες δημιουργικές συνταγές όπως τα μελομακάρονα με επικάλυψη σοκολάτας και τριμμένο φυστίκι Αιγίνης ή τα μελομακάρονα με επικάλυψη σοκολάτας γάλακτος και τριμμένο καρύδι.\nΠαραδοσιακά όμως, ο νέος χρόνος ξεκινάει καλά με μια βασιλόπιτα ΒΕΝΕΤΗ.\nΗ ΒΕΝΕΤΗ υποδέχεται το 2020 με πολλές διαφορετικές Βασιλόπιτες: βασιλόπιτα μακαρόν με γεύση ρόδι και επικάλυψη λευκής σοκολάτας, βασιλόπιτα κέικ με γεύση πορτοκάλι ή βασιλόπιτα με επικάλυψη σοκολάτας γάλακτος.\nΤην ποικιλία συμπληρώνουν η παραδοσιακή τσουρεκιού βασιλόπιτα με ζύμη από τσουρέκι και βασικά συστατικά το μαχλέπι και τη μαστίχα με κορυφαία ποιότητα αλλά και με τη κορυφαία τιμή της που ξεκινάει από 9.95 ευρώ το κιλό, η βασιλόπιτα «Αμυγδάλου» βασισμένη στην παραδοσιακή συνταγή βασιλόπιτας με κομμάτια αμυγδάλου, και η Σμυρνέικη βασιλόπιτα βασισμένη σε παραδοσιακή σμυρνέικη συνταγή με κανέλλα, γαρύφαλο κα επικάλυψη μαρέγκας.\nΣτο κλίμα των ημερών η ΒΕΝΕΤΗ εμπλουτίζει τις εορταστικές απολαύσεις με παραδοσιακές και στριφτές δίπλες αλλά και δύο είδη κορμού: κορμός Αμυγδάλου με επικάλυψη σοκολάτας και κορμός Swiss Roll με κρέμα Ζαμπαγιόνε και καραμελωμένα φιστίκια.


Διάγγελμα Μητσοτάκη: «Γυρίστε την πλάτη σε κάθε τσαρλατάνο» - Soknews\nΔιάγγελμα Μητσοτάκη: «Γυρίστε την πλάτη σε κάθε τσαρλατάνο»\nΑννα Μακρή 18 Νοεμβρίου, 2021, 8:17 μμ\nΤο Μήνυμα του Πρωθυπουργού Κυριάκου Μητσοτάκη προς τους πολίτες για την πανδημία και τα μέτρα για την προστασία της δημόσιας υγείας.\n“Συμπολίτες μου, Επικοινωνώ και πάλι μαζί σας για να παρουσιάσω την πραγματική κατάσταση της πανδημίας στη χώρα μας. Να μοιραστώ τις σκέψεις μου για την έξαρση του τέταρτου κύματος που χτυπά ολόκληρη την Ευρώπη. Αλλά και να ανακοινώσω τις αποφάσεις της κυβέρνησης για το πώς πρέπει να προχωρήσουμε μπροστά από εδώ και στο εξής. Η εμφάνιση της μετάλλαξης Δέλτα δυστυχώς επιβράδυνε τον επίλογο του κορονοϊού σε όλο τον κόσμο. Όμως παντού, τώρα, το εμβόλιο δίνει τη νίκη στον άνθρωπο και όχι στην ασθένεια. Στην υγεία και όχι στον πόνο. Στην ελευθερία και όχι στους περιορισμούς. Γιατί όπου ο εμβολιασμός προχωρεί, ο ιός υποχωρεί. Το βλέπουμε να συμβαίνει σε χώρες με μεγαλύτερα ποσοστά θωράκισης από εμάς, ειδικά στις μεγαλύτερες ηλικίες.\nΓια παράδειγμα, στην Πορτογαλία ή στη Δανία μπορεί τα κρούσματα να αυξάνονται όμως εκεί τα νοσοκομεία και οι ΜΕΘ δεν γεμίζουν ασθενείς. Ούτε και οι απώλειες είναι μεγάλες. Σήμερα, έχουν επιλέξει το εμβόλιο πάνω από 7 εκατομμύρια Έλληνες. Τρεις στους τέσσερις ενήλικες. Ωστόσο, 575.000 συμπολίτες άνω των 60 παραμένουν απροστάτευτοι και ξέρουμε ότι αυτούς χτυπά πιο σοβαρά ο ιός. Ενώ σχεδόν 1,5 εκατ. της ίδιας ομάδας συμπλήρωσαν 6 μήνες από τον εμβολιασμό τους. Αν και προστατευμένοι γίνονται πιο ευάλωτοι, καθώς έχουν λιγότερα αντισώματα.\nΗ επιστήμη, άλλωστε, μας προειδοποιεί ότι με τον καιρό η άμυνα του οργανισμού μας εξαντλείται. Συνεπώς, γίνεται καθοριστική και η ενισχυτική δόση του εμβολίου. Κι αυτό το στοιχείο είναι που συμπληρώνει τον κύριο στόχο μας: όλοι οι μεγαλύτεροι να κάνουν την πρώτη δόση και όλοι οι ήδη εμβολιασμένοι την τρίτη. Σε αυτά τα δεδομένα κρύβεται και η αλήθεια για την πίεση στο Σύστημα Υγείας: σχεδόν εννέα στους δέκα ασθενείς που δοκιμάζονται, αυτή την ώρα, στις ΜΕΘ μας είναι ανεμβολίαστοι. Και όσοι νοσούν σοβαρά είτε δεν εμβολιάστηκαν καθόλου είτε δεν ενίσχυσαν την άμυνα του οργανισμού τους με την υπενθυμιστική δόση. Πρόκειται, λοιπόν, πράγματι για πανδημία ανεμβολίαστων, αφού οι εμβολιασμένοι ακόμα και να νοσήσουν θα έχουν ήπιες συνέπειες. Σκεφτείτε ότι αν είχαμε τα ποσοστά θωρακισμένων ηλικιωμένων της Πορτογαλίας -και η Ελλάδα, θυμίζω, είναι δεύτερη στις μεγάλες ηλικίες στην Ευρώπη- οι διασωληνώσεις θα ήταν πέντε φορές λιγότερες. Ειδικά στη Βόρεια Ελλάδα, οι γιατροί και οι νοσηλευτές μας κρατούν ετοιμοπόλεμες τις δομές υγείας με υπεράνθρωπες προσπάθειες.\nΓι’ αυτό, μαζί με την ευγνωμοσύνη μου, επαναλαμβάνω τη δέσμευση πως θα σταθώ δίπλα τους. Αναγνωρίζοντας ότι μαζί, μέσα στην περιπέτεια, χτίζουμε το νέο ΕΣΥ που όλοι θέλουμε. Κάνω για ακόμα μία φορά έκκληση να σταματήσουν ορισμένοι να προσπαθούν να αποκομίσουν πρόσκαιρα οφέλη, κομματικοποιώντας το ανθρώπινο δράμα. Σήμερα χρειαζόμαστε όσο ποτέ καθαρό μυαλό και ενότητα. Όχι εργαλειοποίηση του πόνου και διγλωσσία, αλλά συγκεκριμένες και ρεαλιστικές προτάσεις.\nΗ Ελλάδα θρηνεί αχρείαστες απώλειες γιατί πολύ απλά δεν έχει τα ποσοστά εμβολιασμού άλλων ευρωπαϊκών χωρών. Κι αυτό παρά την άρτια εκστρατεία που οργάνωσε. Κυβέρνηση και κοινωνία, όμως, υπογράψαμε μαζί ένα συμβόλαιο τιμής: να μην ξανακλείσουμε, με ασπίδα το εμβόλιο. Και πρέπει να τηρήσουμε τους όρους αυτής της συμφωνίας. Γιατί ας μην ξεχνάμε και ότι επειδή, ακριβώς, δεν περιορίσαμε την οικονομική δράση, η χώρα πέτυχε την τρίτη υψηλότερη ευρωπαϊκή επίδοση στην ανάπτυξη. Και τη μεγαλύτερη μείωση της ανεργίας, με τη δημιουργία 180.000 νέων θέσεων εργασίας.\nΚαι βέβαια με τα σχολεία μας ανοιχτά και ασφαλή, με τα πολλά τεστ που κάνουμε. Συμπολίτες μου, Όλα τα κράτη προσαρμόζουν συνεχώς τη στάση τους ανάλογα με τη συμπεριφορά του ιού, τις τοπικές, δημογραφικές ιδιομορφίες, αλλά και την ισορροπία μεταξύ της επάρκειας ενός μέτρου και της δυνατότητάς του να εφαρμοστεί και να αποδώσει. Αυτή την ευέλικτη πολιτική ακολουθούμε και εμείς στην ελληνική πραγματικότητα. Ήδη, οι τελευταίες πρωτοβουλίες μας έχουν αποτέλεσμα: τις τελευταίες εβδομάδες κλείστηκαν πάνω από 350.000 ραντεβού για πρώτο εμβολιασμό.\nΚαι οι μισοί από όσους πολίτες έχουν ήδη εμβολιαστεί και έχουν τη δυνατότητα να κάνουν την τρίτη δόση, την έκαναν ή την έχουν προγραμματίσει. Αυτό αποδεικνύει ότι η προτροπή και η ενθάρρυνση έχουν μεγαλύτερη δύναμη από τους γενικούς αφορισμούς περί υποχρεωτικότητας. Γι’ αυτό πιστεύω ότι και όσοι ακόμη διστάζουν μπορούν ν’ αλλάξουν άποψη, ακούγοντας τι λένε οι ανεμβολίαστοι που νόσησαν.\nΑυτοί που είδαν τον θάνατο κατάματα στη μοναξιά ενός κρεβατιού της Εντατικής. Αισιοδοξώ, επίσης, ότι θα ζυγίσουν πιο ψύχραιμα τα πράγματα. Και θα αντιληφθούν ότι αν εμβολιαστούν και οι ίδιοι η ζωή τους θα γίνει, επιτέλους, πολύ πιο εύκολη. Χωρίς πρόσθετους περιορισμούς και οικονομικές επιβαρύνσεις, δίπλα στους ανθρώπους τους και άνετα μέσα στην κοινωνία. Ακριβώς εκεί αποσκοπούν και τα συμπληρωματικά μέτρα που ανακοινώνω σήμερα: Πρώτον, από την επόμενη Δευτέρα όλοι οι ενήλικες ανεμβολίαστοι πολίτες, πέραν της εστίασης, δεν θα εισέρχονται και σε άλλες\ncovid-19 sars 2newsδιαγγελμα μητσοτάκηκορωνοιος\nPrevious article Πτώση F16 στην Ανδραβίδα – Σώος ο πιλότος\nNext article Σασμός spoiler: Ήρθε η ώρα! Ο Μαθιός χωρίζει την Βασιλική: «Είσαι μεγάλη ψεύτρα!»


Ο χάρτης είναι μια εναλλακτική πληροφορία που περιγράφει τη γη με συγκεκριμένη αναλογία κλίμακας. Ωστόσο, για την παρουσίαση διαφόρων ειδών πληροφοριών με ακρίβεια και ακρίβεια, ένας χάρτης απαιτεί ένα στοιχείο. Τι είναι το στοιχείο του χάρτη; Και ποιοι είναι οι τύποι;\nΤα στοιχεία του χάρτη είναι απαραίτητα σε έναν χάρτη. Ο λόγος είναι ότι, με το στοιχείο του χάρτη θα διευκολύνει την ανάγνωση, την ερμηνεία και την εύρεση των πληροφοριών που περιέχονται σε έναν χάρτη, ώστε να μην μπερδευτεί ο χρήστης.\nΥπάρχουν 11 στοιχεία χάρτη που πρέπει να γνωρίζουμε, όπως ο τίτλος, το μάτι του ανέμου, ο θρύλος, οι αστρονομικές γραμμές, η πηγή χάρτη, το έτος κατασκευής, η κλίμακα, το ένθετο χάρτη, τα σύμβολα χάρτη, τα γράμματα και τα χρώματα του χάρτη.\nΟ τίτλος του χάρτη περιέχει πληροφορίες σύμφωνα με το περιεχόμενο του χάρτη. Οι τίτλοι μπορούν να τοποθετηθούν οπουδήποτε εφόσον είναι ευανάγνωστοι και δεν παρεμβαίνουν στις πληροφορίες που παρουσιάζονται στον χάρτη. Ωστόσο, γενικά ο τίτλος του χάρτη τοποθετείται στο κέντρο του χάρτη.\nΤο μάτι του ανέμου ή ο προσανατολισμός είναι ένας κατευθυντικός οδηγός στο χάρτη που βοηθά τους χρήστες του χάρτη να κατανοήσουν την κατεύθυνση κατά την ανάγνωση του χάρτη. Το σύμβολο κατεύθυνσης ανέμου μπορεί να τοποθετηθεί οπουδήποτε, αρκεί να μην επηρεάζει άλλες πληροφορίες στον χάρτη. Σε χάρτη ο βορράς δείχνει πάντα προς τα πάνω στο επόμενο επίπεδο (χαρτί).\nΤο Legend είναι μια περιγραφή των συμβόλων που αναφέρονται στον χάρτη. Ο αναγνώστης χάρτη πρέπει να κατανοήσει καλά τον μύθο, έτσι ώστε οι πληροφορίες που λαμβάνονται από τον χάρτη να μπορούν να είναι ακριβείς. Δεν υπάρχουν τυποποιημένοι κανόνες σχετικά με την τοποθέτηση της στήλης υπόμνημα επειδή γενικά ο θρύλος τοποθετείται στα αριστερά ή δεξιά κάτω από το χάρτη στο κενό.\n(Διαβάστε επίσης: Τύποι χαρτών με βάση το σχήμα τους)\nΟ θρύλος μπορεί επίσης να τοποθετηθεί αλλού, αρκεί να μην παρεμβαίνει στις πληροφορίες που παρουσιάζονται στον χάρτη.\nΟι αστρονομικές γραμμές είναι φανταστικές γραμμές που περιβάλλουν τη γη κάθετα (γεωγραφικό μήκος) και οριζόντια (γεωγραφικό πλάτος) που εμφανίζονται σε μοίρες (0). Οι αστρονομικές γραμμές χρησιμεύουν για να διευκολύνουν τον προσδιορισμό της απόλυτης θέσης ενός τόπου στην επιφάνεια της γης.\nΗ πηγή του χάρτη περιέχει μια περιγραφή των πηγών δεδομένων που χρησιμοποιούνται στον χάρτη. Η πηγή του χάρτη χρησιμεύει για να διασφαλίσει ότι οι πληροφορίες που παρουσιάζονται στον χάρτη είναι ακριβείς.\nΤο έτος δημιουργίας του χάρτη δείχνει το έτος κατασκευής του χάρτη. Αυτό το έτος πρέπει να συμπεριληφθεί για να πείσει τον χρήστη ότι τα δεδομένα που περιέχονται στον χάρτη μπορούν ακόμα να χρησιμοποιηθούν. Αυτό συμβαίνει επειδή ορισμένοι τύποι χαρτών, όπως θεματικοί χάρτες, η φύση των δεδομένων μπορεί να αλλάξει από έτος σε έτος.\nΚλίμακα είναι ο λόγος της απόστασης μεταξύ των αντικειμένων στο χάρτη και της πραγματικής απόστασης στο έδαφος. Πρέπει να συμπεριληφθεί μια κλίμακα, έτσι ώστε οι χρήστες χαρτών να μπορούν να φανταστούν την πραγματική περιοχή ή απόσταση στην επιφάνεια της γης. Υπάρχουν 3 μορφές εμφάνισης της κλίμακας στον χάρτη, δηλαδή η αριθμητική κλίμακα, η κλίμακα γραμμής και η λεκτική κλίμακα.\nΤο ένθετο χάρτη χρησιμοποιείται για να διευκρινίσει τη θέση μιας περιοχής που βρίσκεται στον κύριο χάρτη. Γενικά, το ένθετο βρίσκεται στην εσωτερική γωνία του χάρτη και απεικονίζεται με έναν μικρό χάρτη. Υπάρχουν 2 τύποι ενθέτων χαρτών, δηλαδή ένθετα τοποθεσίας και ένθετα μεγέθυνσης.\nΤο ένθετο τοποθεσίας χρησιμοποιείται για να παρέχει μια συνολική εικόνα της περιοχής γύρω από την χαρτογραφημένη περιοχή. Γενικά, αυτό το ένθετο χάρτη βρίσκεται σε έναν χάρτη μικρής κλίμακας.\nΤο ένθετο μεγέθυνσης χρησιμοποιείται για να περιγράψει το τμήμα του κύριου χάρτη που θεωρείται σημαντικό από μια τοποθεσία όπου φαίνεται μικρή, οπότε πρέπει να διευρυνθεί. Αυτοί οι τύποι ενθέτων βρίσκονται γενικά σε χάρτες με μικρά περιφερειακά χαρακτηριστικά.\nΤα σύμβολα είναι εικόνες στον χάρτη που αντιπροσωπεύουν φυσικά χαρακτηριστικά στην επιφάνεια της γης. Όπου υπάρχουν 3 σύμβολα στο χάρτη, δηλαδή το σύμβολο σημείου, το σύμβολο γραμμής και το σύμβολο περιοχής.\nΣύμβολο σημείου, για εμφάνιση δεδομένων θέσης ή θέσης. Για παράδειγμα, το σύμβολο σημείου μπορεί να είναι ένας κύκλος, ένα ορθογώνιο ή ένα τρίγωνο.\nΓραμμικά σύμβολα, για την περιγραφή γεωγραφικών δεδομένων όπως όρια, δρόμοι και ποτάμια. Για παράδειγμα, για να δείξετε ποτάμια, σιδηροδρόμους.\nΣύμβολα περιοχής, για να εμφανιστεί μια συγκεκριμένη περιοχή. Για παράδειγμα, δασικές περιοχές, λίμνες, ορυζώνες και ούτω καθεξής.\nΤα γράμματα γράφουν για να τονίσουν τη σημασία των συμβόλων στον χάρτη. Τα γράμματα περιλαμβάνουν κανόνες για τη σύνταξη κεφαλαίων, πεζών, πλάγιων χαρακτήρων, όρθιων γραμμάτων και ούτω καθεξής.\nΚάθε φυσικό χαρακτηριστικό που περιέχεται στον χάρτη έχει διαφορετικό χρώμα. Αυτή η διαφορά χρώματος έχει ως στόχο να επισημάνει τις διαφορές στα αντικείμενα του χάρτη. Για παράδειγμα, το καφέ χρώμα δείχνει μια περιοχή με πολύ μεγάλη κλίση.


Βιογραφία – Γιάννης Πλούταρχος\nΟ Γ. Πλούταρχος κατάγεται από αγροτική οικογένεια που έκανε μεγάλο αγώνα για να τα βγάλει πέρα. Έζησε δύσκολα χρόνια και έχει έντονα βιώματα από την ελληνική επαρχία και τις δυσκολίες της. Τραγουδάει από έξι χρονών παιδί. Στην οικογένειά του τραγουδούσαν όλοι, κυρίως τις ώρες που δούλευαν – το τραγούδι ήταν η συντροφιά τους. Αυτό επηρέασε και τη σχέση του με τη μουσική και το τραγούδι. Οι πρώτες μουσικές επιρροές του προέρχονται από τη δημοτική και τη βυζαντινή παράδοση.\nΑκολούθησαν το 2001 οι «Μικρές Φωτογραφίες» άλμπουμ που πούλησε πάνω από 150.000 αντίτυπα και το 2002 κυκλοφόρησε το «Δεν είναι ο έρωτας παιδί της λογικής». Η επιτυχία που γνώρισε αυτό το άλμπουμ ήταν τόσο μεγάλη που το 2003 επανακυκλοφόρησε με ένα επιπλέον νέο τραγούδι το «Ποιο μονοπάτι» καθώς και bonus DVD με 9 video clip. Αυτή η δουλειά έγινε διπλά πλατινένια. Το 2003 κυκλοφόρησε και το καινούργιο του άλμπουμ με τίτλο « Πάει λίγος καιρός» με 19 νέα τραγούδια και το 2004 επανακυκλοφόρησε και αυτό με ένα επιπλέον τραγούδι, το κλασικό «Αν θυμηθείς τ’; όνειρό μου» του Μίκη Θεοδωράκη. Ταυτόχρονα, ο Γιάννης Πλούταρχος κατάφερε να ξεπεράσει όλα τα ρεκόρ με τις συνεχείς εμφανίσεις του στο «Ποσειδώνιο» για ένα ολόκληρο ημερολογιακό έτος, χωρίς καμία διακοπή και με το κοινό να του εκφράζει καθημερινά την αγάπη και τον θαυμασμό του. Το 2005 αποφάσισε να απέχει από τα νυχτερινά μαγαζιά της Αθήνας και πραγματοποίησε την πρώτη του περιοδεία στο εξωτερικό με σταθμούς το Τορόντο, το New Jersey, τη Βοστώνη, τη Ν.Υόρκη, το Σικάγο, τη Μελβούρνη, Το Σύδνεϋ, το Γιοχάνεσμπουργκ και τη Λευκωσία. Ο απόδημος Ελληνισμός τον υποδέχτηκε με ενθουσιασμό σε βαθμό υστερίας! Έπειτα από απουσία δύο ετών (δισκογραφικά) τον Ιούνιο του 2005 κυκλοφόρησε το έκτο κατά σειρά άλμπουμ του με τίτλο «Όλα σε σένα τα βρήκα» με 14 τραγούδια, που έγινε διπλά πλατινένιο. Συνεργάστηκε με γνωστούς συνθέτες και στιχουργούς όπως ο Α. Βαρδής, ο Ν. Τερζής, ο Χρήστος Κυπαρίσης και ο Αλέξης Σέρκος. Τον ίδιο Σεπτέμβριο(2005) ακολούθησε και η επιστροφή του στις πίστες της Αθήνας, με τις εμφανίσεις του σε ένα καινούργιο νυχτερινό μαγαζί που πλέον ονομάζεται «Κέντρο Αθηνών» και έκτοτε στεγάζει τον Γιάννη Πλούταρχο σε κάθε περίοδο των εμφανίσεών του.\nΌσον αφορά στην προσωπική του ζωή, γνωρίζουμε πως είναι χρόνια παντρεμένος με τη σύζυγό του Μαρία κι έχουν μαζί 5 παιδιά!!!!!!!\nCopyright © 2021 Yannis Ploutarchos. Created by Avitus Team Development.


Ήταν εύκολο να βρω κάτι για τον Εξάκτινο, αφού στην Τήνο είσαι περιτριγυρισμένος από εξάκτινους ήλιους. Ο factorx (www.blog.anti.gr) ήταν πιό δύσκολος. Ελπίζω αυτή η στάμνα, είδος πρώτης ανάγκης μέχρι το 1965, να του κάνει, και αν ποτέ έρθει στο νησί, να επισκεφθεί την ενδοχώρα.\nΑναρτήθηκε από αμμοδύτης στις 11:50 μ.μ.\nΠολύ όμορφη η φωτογραφία , έχω κι εγώ μερικές που ίσως σ ενδιαφέρουν, πώς μπορώ να σου στείλω ;\nεάν μπεις στο www.rapidshare.com, και ακολουθήσεις τις οδηγίες, θα "ανεβάσεις" όσες θές, θα περιμένεις ελπίζω λίγο, θα σου δώσει έναν κωδικό (ή έναν κωδικό για κάθε αρχείο). Τον κωδικό αυτό τον αντιγραφεις υπομονετικά, ή με edit (ή δεξί κλικ), copy και μετά σε επόμενο σχόλιό σου εδώ ή αντιγράφεις ή edit paste. Είναι δωρεάν, λίγο αργό. Εχω ενα email αλλά είναι από άλλη διάσταση...ίσως φτιάξω ένα μόνο για εδώ, όταν μάθω πως --καινούργιο είναι και το φίδι στην άσκηση. Τα περί rapidshare μου έμαθε αυτός ο εξάκτινος.\nΑκόμα πιό απλά, άρχισε ένα ημερολόγιο. Να σου πώ πως;\n16 Απριλίου 2008 - 1:58 π.μ.\nΗ αλήθεια είναι ότι δεν τα καταφέρνω και πολύ καλά με τους υπολογιστές, δοκίμασα με το τρόπο που μου είπες αλλά απέτυχε, φτιάξε ένα email καλύτερα αν μπορείς, είναι ποιο απλό νομίζω\n17 Απριλίου 2008 - 1:20 μ.μ.\nεσύ με τους υπολογιστές, εγώ με νέους λογαριασμούς...Για δοκίμασε το yangoolash@yahoo.co.uk\n(που το θυμόταν η yahoo...)\nΣου έστειλα και απ ότι φαίνεται πρέπει να τα έλαβες…


CultureWizz: Γερμανία: Πιέζουν οι έμποροι αντικών να μην περάσει ο νέος πολιτιστικός νόμος\nΓερμανία: Πιέζουν οι έμποροι αντικών να μην περάσει ο νέος πολιτιστικός νόμος\nΜε φυγή προς άλλες χώρες απειλούν οι έμποροι αντικών αν περάσει η νέα, αυστηρή νομοθεσία στη Γερμανία για τον κλάδο. Οι έμποροι προσπαθούν να εμποδίσουν την ψήφιση της νέας νομοθεσίας, καθώς ανησυχούν πως θα μπορούσε να επιφέρει το τελειωτικό χτύπημα σε έναν κλάδο που ήδη βρίσκεται σε πτώση.\nΗ νομοθεσία για την πολιτιστική ιδιοκτησία θα συζητηθεί στην άνω βουλή της Γερμανίας στις 8 Ιουλίου και, όπως μεταδίδει το The Art Newspaper, αν ψηφιστεί θα φέρει τους αυστηρότερους περιορισμούς στις εισαγωγές και εξαγωγές πολιτιστικών αντικειμένων, σύμφωνα με τον Vincent Geerling, πρόεδρο του Διεθνούς Συνδέσμου Εμπόρων Αρχαίας Τέχνης (International Association for Cultural Dealers in Ancient Art). Ο σύνδεσμος αυτός είναι ένας από τους 20 της νεοϊδρυθείσας Action Alliance for Cultural Property Protection (AACPP), που ασκεί πιέσεις στο γερμανικό κοινοβούλιο να απορρίψει το νομοσχέδιο. Ο σύνδεσμος υποστηρίζει, μεταξύ άλλων, πως το νομοσχέδιο αυτό, αν ψηφιστεί, «θα βάλει τέλος στο εμπόριο μη ευρωπαϊκών αντικειμένων τέχνης».\nΗ υπουργός Πολιτισμού της Γερμανίας, Monika Grütters, ήταν αποφασισμένη να ψηφιστεί το νομοσχέδιο πριν κλείσει για το καλοκαίρι η βουλή, ενώ η AACPP ελπίζει τουλάχιστον να την καθυστερήσει. Στις 23 Ιουνίου, η κάτω βουλή –ή Bundestag- ενέκρινε το νομοσχέδιο με ορισμένες τροποποιήσεις της τελευταίας στιγμής. Τώρα το νομοσχέδιο θα πάει στην Bundesrat στις 8 Ιουλίου, και θα είναι το τελευταίο νομοσχέδιο που θα ψηφιστεί πριν την θερινή διακοπή. Αν περάσει, θα τεθεί αμέσως σε ισχύ.\nΠρωταρχικός στόχος του νομοσχεδίου είναι να σταματήσει το λαθρεμπόριο κλεμμένων αρχαιοτήτων και να διασφαλίσει πως τα έργα τέχνης εθνικής σημασίας δεν θα βγαίνουν από τη Γερμανία. Έχει τύχει θερμής υποδοχής από αυτούς που η κληρονομιά τους έχει υποστεί μεγάλο πλήγμα από τις κλοπές και το λαθρεμπόριο αρχαιοτήτων, με τους πρέσβεις 12 χωρών, περιλαμβανομένης της Κίνας, της Αιγύπτου και του Μεξικό, να στηρίζουν την Grütters.\nΩστόσο, οι έμποροι υποστηρίζουν πως η νομοθεσία θα πλήξει και το νόμιμο εμπόριο. Βασικό σημείο τριβής είναι οι απαιτήσεις για άδειες εξαγωγής και εισαγωγής για πολιτιστικά αντικείμενα που ξεπερνούν σε αξία ένα συγκεκριμένο ποσό, ακόμα και εντός της Ευρωπαϊκής Ένωσης. Οι κανόνες για τα αρχαιολογικά αντικείμενα, που ορίζονται ως αντικείμενα που έχουν βρεθεί στη γη ή στο νερό, είναι ιδιαίτερα αυστηροί. Ο νόμος απαιτεί άδεια εξαγωγής από την χώρα προέλευσης προκειμένου να μπορέσουν να πωληθούν.\nΑκόμα πιο αμφιλεγόμενη είναι η απαίτηση οποιοδήποτε πολιτιστικό αγαθό από μια αξία και πάνω και από μια ηλικία και πάνω να εξάγεται μόνο με άδεια από αρμόδιες αρχές των 16 ομοσπονδιακών κρατών της Γερμανίας, οι οποίες όμως δεν έχουν ακόμα συσταθεί.\nΉδη έμποροι τέχνης αναφέρουν πως πελάτες τους έχουν μεταφέρει ολόκληρες της συλλογές τους στο Λονδίνο, στην περίπτωση που τελικά περάσει η νομοθεσία και δεν μπορούν πλέον να πωλούν στο εξωτερικό.\nΕν τω μεταξύ, και οι έμποροι ασιατικής τέχνης έχουν αρχίσει να ξανασκέφτονται το μέλλον τους στη Γερμανία. ο οίκος δημοπρασιών Van Ham εξετάζει το ενδεχόμενο να βγει από τον τομέα της ασιατικής τέχνης, ενώ από τον οίκο δημοπρασιών Nagel Auktionen γίνονται σκέψεις μεταφοράς στην Αυστρία αν τεθεί σε ισχύ ο νόμος ως έχει.\nΕτικέτες Γερμανία, εμπόριο αντικών, Επικαιρότητα, νέος νόμος


Αιώνια Ελληνική Πίστη: ΔΗΜΩΝΑΞ:Ο ΚΥΠΡΙΟΣ ΚΥΝΙΚΟΣ ΦΙΛΟΣΟΦΟΣ, ΕΜΠΝΕΥΣΤΗΣ ΤΩΝ ΛΟΓΩΝ ΤΟΥ ΚΑΖΑΝΤΖΑΚΗ ΚΑΙ Η ΣΗΜΕΡΙΝΗ ΣΗΜΑΣΙΑ ΤΩΝ ΛΟΓΩΝ ΤΟΥ\nΔΗΜΩΝΑΞ:Ο ΚΥΠΡΙΟΣ ΚΥΝΙΚΟΣ ΦΙΛΟΣΟΦΟΣ, ΕΜΠΝΕΥΣΤΗΣ ΤΩΝ ΛΟΓΩΝ ΤΟΥ ΚΑΖΑΝΤΖΑΚΗ ΚΑΙ Η ΣΗΜΕΡΙΝΗ ΣΗΜΑΣΙΑ ΤΩΝ ΛΟΓΩΝ ΤΟΥ\nΟ Δημώναξ, ένας σπουδαίος Κύπριος Κυνικός Φιλόσοφος, είναι εν πολλοίς άγνωστος σήμερα στα ελληνόπουλα αλλά και στους τουρκολάγνους λάτρεις της τηλοψίας. Κι όμως, ο σπουδαίος αυτός πρόγονός μας έχει πει εκπληκτικά πράγματα, με πρώτο και καλλίτερο το απόφθεγμα που οικειοποιήθηκε πολλούς αιώνες αργότερα ο Νίκος Καζαντζάκης, το οποίο και ζήτησε να του το τοποθετήσουν στον τάφο του, χωρίς βεβαίως να αναφέρει ότι ο δημιουργός ή τουλάχιστον εμπνευστής αυτού υπήρξε ο Δημώναξ. Πρόκειται για την γνωστή φράση «Δεν ελπίζω τίποτα, δεν φοβάμαι τίποτα, είμαι ελεύθερος». Το απόσπασμα από την διδασκαλία τού Δημώνακτος, το οποίο μας έχει διασώσει ο Λουκιανός (Βίος Δημώνακτος 19,4 – 20,7) αναφέρει επί λέξει: «Ερωτήσαντος δέ τινος, τις αυτώ όρος ευδαιμονίας είναι δοκεί, μόνον ευδαίμονα έφη τον ελεύθερον· εκείνου δε φήσαντος πολλούς ελευθέρους είναι, αλλ’ εκείνον νομίζω τον μήτε ελπίζοντά τι μήτε δεδιότα· ο δε, Και πως αν, έφη, τούτό τις δύναιτο; άπαντες γαρ ως το πολύ τούτοις δεδουλώμεθα. Και μην ει κατανοήσεις τα των ανθρώπων πράγματα, εύροις αν αυτά ούτε ελπίδος ούτε φόβου άξια, παυσομένων πάντως και των ανιαρών και των ηδέων.» (Λουκιανός, Βίος Δημώνακτος, παρ. 19.4 - 20.7), που σε νεοελληνική απόδοση σημαίνει:\n«Όταν κάποιος τον ρώτησε ποιος είναι κατά την γνώμη του ο ορισμός της ευτυχίας, εκείνος απάντησε ότι μόνο τον ελεύθερο θεωρεί ευδαίμονα. Όταν ο άλλος παρατήρησε ότι υπάρχουν πολλοί ελεύθεροι, απάντησε: «Εκείνον θεωρώ ελεύθερο, όποιον δεν ελπίζει τίποτα και δεν φοβάται τίποτα». Και εκείνος τον ρώτησε: «Και πως είναι δυνατόν αυτό είπε ο άλλος, αφού όλοι ως επί το πλείστον είμαστε δούλοι αυτών των δύο αισθημάτων; Και όμως, απήντησε ο Δημώναξ, αν κατανοήσεις τα ανθρώπινα, θα ανακαλύψεις ότι αυτά δεν είναι άξια ούτε ελπίδας ούτε φόβου, αφού οι πόνοι και οι ηδονές θα τερματιστούν στο τέλος οπωσδήποτε».\nΑς εξετάσουμε, όμως, με περισσότερες λεπτομέρειες τον αξιόλογο πνευματικό βίο του εξαίρετου αυτού προγόνου μας, με οδηγό πάντοτε το έργο τού Λουκιανού. Ο Δημώναξ κατήγετο εκ Κύπρου, από οικογένεια επιφανή και για την κοινωνική της τάξη και για τον πλούτο της. Όμως ο φιλόσοφος τα περιφρόνησε όλα και ποθώντας ευγενέστερα αγαθά επεδόθη στην φιλοσοφία και αφοσιώθηκε στην ελευθερία και την παρρησία. Η ζωή του ήταν ευθεία, τα ήθη του αγνά και ανεπίληπτα. Έτσι, ο χαρακτήρας του και η ειλικρίνεια των φιλοσοφικών του αρχών απετέλεσαν υπόδειγμα για τους συνανθρώπους του. Μελέτησε πολύ τους ποιητές, τους περισσότερους εγνώριζε από μνήμης. Είχε ακόμη γυμνάσει το σώμα του και το είχε εξασκήσει στην καρτερία, με κύρια φροντίδα του να μην έχει την ανάγκη κανενός.\nΑνέμειξε διάφορα είδη φιλοσοφίας, χωρίς να περιορίζεται σε κάποιο από αυτά. Φαίνεται ότι περισσότερο απέκλινε στην Σωκρατική φιλοσοφία, μολονότι στα ενδύματα και την απλότητα του βίου εμιμείτο τον Διογένη, χωρίς επιτήδευση και χωρίς έπαρση. Κατέκρινε τα σφάλματα αλλά ήταν επιεικής με τους σφάλλοντες, μιμούμενος τους ιατρούς, οι οποίοι θεραπεύουν τα νοσήματα αλλά δεν οργίζονται κατά των αρρώστων. Θεωρούσε ότι το σφάλμα είναι ανθρώπινο, αλλά το να διορθώνει κάποιος τους σφάλλοντες είναι θεϊκό ή χαρακτηριστικό ανθρώπου ισοθέου. Σημαντική συμβουλή για τους σύγχρονους πολιτικούς. Δεν απέφευγε την συναναστροφή κανενός και απεμάκρυνε μόνο αυτούς, των οποίων η διαφθορά του φαινόταν αθεράπευτη. Οι Αθηναίοι τον θαύμαζαν, όμως κάποιοι συνωμότησαν εναντίον του αποδίδοντάς του διάφορες κατηγορίες, όπως αυτές που είχαν αποδοθεί στον Σωκράτη. Κατηγορήθηκε ότι δεν τον είδε ποτέ κανείς να προσφέρει θυσία στην Αθηνά και ότι ήταν ο μόνος που δεν είχε μυηθεί στα Ελευσίνια Μυστήρια. Τότε ο Δημώναξ φόρεσε καθαρά ρούχα, έβαλε στεφάνι και εμφανιζόμενος στην συνέλευση του λαού απολογήθηκε. Τους είπε να μην απορούν που δεν προσέφερε θυσία, διότι ενόμιζε πως η Αθηνά δεν είχε ανάγκη από τις θυσίες του. Όσον αφορά δε τα Μυστήρια τους είπε ότι δεν θέλησε να μυηθεί σκεπτόμενος ότι αν στα μυστήρια γίνονταν κακές πράξεις, δεν θα μπορούσε να τις αποσιωπήσει για τους αμύητους αλλά θα τους απέτρεπε. Και αν ήσαν καλά θα τα απεκάλυπτε λόγω φιλανθρωπίας σε όλους. Οι Αθηναίοι εθαύμασαν την ειλικρίνεια και τις θέσεις του ανδρός και ησύχασαν. Ο Δημώναξ ήταν ευφυέστατος και όπως όλοι οι κυνικοί φιλόσοφοι είχε σπουδαία αίσθηση του χιούμορ. Η λέξη χιούμορ αν και θεωρείται αγγλική προέρχεται από την Ελληνική λέξη χυμόρ = χυμός (Αριστοτέλης Περί Ψυχής). Στην ευβοϊκή διάλεκτο, όπως αναφέρεται και στον Κρατύλο του Πλάτωνος, το τελικό "ς" προφέρεται ως "ρ". (ΣΩ. Οίσθα ούν ότι επί τω αυτώ ημείς μεν φαμέν «σκληρότης, Ερετριείς δε σκληρότηρ;» 434, 7-8). Από την ευβοϊκή διάλεκτο το χυμόρ πέρασε στη λατινική γλώσσα ως humor και σήμαινε εκτός από το υγρό, την υγρασία, τον χυμό, και την διάθεση.\nΈνα τέτοιο χιουμοριστικό στοιχείο είναι το αναφερόμενο στον Φαβωρίνο τον σοφιστή. Όταν εκείνος άκουσε ότι ο Δημώναξ κορόϊδευε τις ομιλίες του και κυρίως τις μελωδίες τις οποίες παρενέβαλλε και κατηγορούσε αυτό ως θηλυπρεπές και ανάρμοστο με την φιλοσοφία, πήγε προς τον Δημώνακτα και του είπε ποιος ήταν αυτός που χλεύαζε τους λόγους του. Και ο Δημώναξ του απάντησε ότι ήταν άνθρωπος του οποίου τα αυτιά δεν απατώνται. Και επιμένοντας ο σοφιστής ρώτησε τον Δημώνακτα «ποιά εφόδια έχεις», αυτός απάντησε: «Όρχεις». Κάποια άλλη φορά ο ίδιος σοφιστής τον ρώτησε ποιο φολοσοφικό σύστημα προτιμά και εκείνος απάντησε. Ποιος σου είπε ότι φιλοσοφώ; Και απομακρυνόμενος γέλασε δυνατά. Όταν ο άλλος τον ρώτησε γιατί γελά, ο Δημώναξ του είπε: Διότι θέλεις να διακρίνονται οι φιλόσοφοι από τα γένεια, ενώ εσύ είσαι σπανός.\nΜία φορά ένας άλλος σοφιστής ο Σιδώνιος, εκαυχάτο ότι δοκίμασε και γνώρισε κάθε φιλοσοφία λέγοντας: «Αν με καλέσει ο Αριστοτέλης θα τον ακολουθήσω στο Λύκειο. Αν με φωνάξει ο Πλάτων θα μεταβώ στην Ακαδημία. Αν ο Ζήνων, θα διατρίψω στην Ποικίλη Στοά. Αν με καλέσει ο Πυθαγόρας θα σιωπήσω. Τότε σηκώθηκε από το μέσον των ακροατών ο Δημώναξ και του είπε. Ο Πυθαγόρας λοιπόν σε καλεί».\nΔεν σταματούσε όμως στους σοφιστές. Μία φορά είχε εμπαίξει έναν Ολυμπιονίκη, που παρουσιάσθηκε με χρωματιστό ένδυμα. Ο αθλητής τον κτύπησε με μια πέτρα στο κεφάλι και το αίμα άρχισε να τρέχει. Οι παρόντες αγανάκτησαν και ήθελαν να πάνε στον ανθύπατο. Τότε ο Δημώναξ κυνικώτατος είπε: «Όχι στον ανθύπατο αλλά στον γιατρό».\nΆλλοτε βρήκε στον δρόμο ένα δακτυλίδι και τοιχοκόλλησε μία ανακοίνωση στην αγορά για να βρει αυτόν που το έχασε. Παρουσιάσθηκε τότε ένας ευειδής νεαρός λέγοντας ότι αυτός ήταν ο ιδιοκτήτης. Ο Δημώναξ όμως κατάλαβε ότι έλεγε ψέμματα και του είπε. «Πήγαινε παιδί μου και φύλαττε τον δακτύλιό σου, διότι δακτυλίδι δεν έχασες».\nΚάποιος έλεγε ότι ήταν μάγος και γνώριζε εξορκισμούς, διά των οποίων μπορούσε να πείσει τον οποιοδήποτε και να λάβει από αυτόν όσα ήθελε. Τότε ο Δημώναξ του είπε ότι και αυτός ήταν ομότεχνός του και αν θέλει να τον ακολουθήσει στην φουρνάρισσα, για να δει ότι με έναν εξορκισμό και ένα μικρό μαγικό μέσο θα την έπειθε να του δώσει ψωμιά, εννοώντας φυσικά ότι το νόμισμα είναι ισοδύναμο με εξορκισμό.\nΚορόϊδευε συνήθως και εκείνους που στις ομιλίες τους μετεχειρίζοντο πολύ αρχαίες, πομπώδεις και ασυνήθιστες λέξεις. Σε έναν λοιπόν που του απάντησε σε υπεραττικίζουσα γλώσσα του είπε: «Εγώ φίλε μου σε ρώτησα σήμερα κι εσύ μου απαντάς από την εποχή του Αγαμέμνονος»!\nΣε κάποιον από τους φίλους του, που τον κάλεσε να πάνε στον ναό τού Ασκληπιού να προσευχηθούν, εκείνος απάντησε: «Πολύ κουφό θεωρείς τον Ασκληπιό, αν δεν μπορεί να μας ακούσει να προσευχόμαστε και από εδώ»!\nΤί να πούμε για το πώς αντιμετώπιζε τους ανοήτους. Κάποτε είδε δύο φιλοσόφους αμαθέστατους, οι οποίοι συζητούσαν υβρίζοντας ο ένας τον άλλο. Ο ένας απηύθυνε ανόητες ερωτήσεις και ο άλλος απαντούσε παράλογα. Και ο Δημώναξ είπε στους παριστάμενους. «Δεν σας φαίνεται, φίλοι μου, ότι ο μεν ένας από αυτούς αρμέγει τράγο και ο άλλος κρατεί από κάτω κόσκινο για να δεχθεί το γάλα».\nΟ Αγαθοκλής, ο περιπατητικός έλεγε ότι ήταν ο μόνος και ο πρώτος εκ των διαλεκτικών. Και ο Δημώναξ του είπε. «Αν, Αγαθοκλή, είσαι ο πρώτος δεν είσαι ο μόνος, εάν δε είσαι ο μόνος δεν είσαι πρώτος».\nΤόλμησε κάποτε να ερωτήσει δημοσίως τους Αθηναίους, όταν άκουσε την προκήρυξη για την τελετή των Ελευσινίων Μυστηρίων, για ποια αιτία απέκλειαν από τα μυστήρια τους βαρβάρους, ενώ ο Εύμολπος που τα ίδρυσε ήταν βάρβαρος και Θράκας.\nΜία φορά που ετοιμαζόταν να ταξιδεύσει με χειμωνιάτικο καιρό, ένας φίλος του τού είπε: «Δεν φοβάσαι μήπως ναυαγήσει το πλοίο και σε φάνε τα ψάρια;» Και ο Δημώναξ απήντησε: «Δεν θα ήταν αχαριστία να μη θέλω να με φάνε τα ψάρια, αφού εγώ έχω φάει τόσα;»\nΈναν ρήτορα που μιλούσε άσχημα τον συμβούλευσε να μελετά και να γυμνάζεται. Ο ρήτορας του είπε: «Πάντοτε απαγγέλλω μόνος μου». Και ο Δημώναξ σχολίασε... «Επόμενο είναι να ομιλείς τόσο άσχημα, αφού έχεις τόσο ανόητο ακροατή»!\nΣε κάποιον μάντη, που έδινε τις μαντείες του επί πληρωμή του είπε: «Δεν καταλαβαίνω γιατί ζητάς πληρωμή. Αν θέλεις να πληρώνεσαι σαν να μπορούσες να αλλάξεις τα προορισμένα από τις μοίρες, όσα κι αν ζητήσεις θα είναι λίγα. Αν δε όλα γίνουν όπως όρισε ο θεός τι αξία έχει η μαντική σου;»\nΣε δύσκολες ερωτήσεις έδινε πολύ εύστοχες απαντήσεις. Όπως ο γνωστός μας Καραγκιόζης, όταν τον ρωτούσαν «εσύ που ξέρεις τα πολλά κι ο νούς σου κατεβάζει, χίλια καντάρια σίδερο, πόσα βελόνια βγάζει;», εκείνος απαντούσε «όσες κλωστές και βελονιές έχει ένα φουστάνι, χίλια καντάρια σίδερο, τόσα βελόνια βγάνει», έτσι κι ο Δημώναξ, όταν κάποιος τον ρώτησε για να γελάσει με την αμηχανία του, «αν καψω ξύλα χιλίων μνων, πόσων μνων καπνός θα γίνει;», εκείνος του απάντησε ευφυέστατα και σκωπτικώτατα. «Ζύγισε την στάκτη και όλο το υπόλοιπο θα είναι καπνός»!\nΚάποιος Πολύβιος, πολύ απαίδευτος και σολοικίζων στην γλώσσα (κάτι σαν τους σημερινούς διανοούμενους) είπε: Ο βασιλεύς με ετίμησε με την Ρωμαϊκή πολιτεία, θέλοντας να πει με την ρωμαϊκή πολιτογράφηση. Και ο Δημώναξ του απήντησε: «Μακάρι να σε έκανε περισσότερο Έλληνα παρά Ρωμαίο».\nΣε έναν δε κομψευόμενο για το πλάτος της πορφύρας που στόλιζε ως παρυφή το ένδυμά του, έσκυψε και αγγίζοντάς το του είπε. «Αυτό πριν από εσένα το φορούσε πρόβατο και ήταν πρόβατο».\nΕκπληκτικά ήσαν επίσης τα λογοπαίγνιά του. Κάποια Δανάη είχε δικαστικό αγώνα με τον αδελφό της. Τότε ο Δημώναξ της είπε: «Μη φοβηθείς να υποβληθείς σε κρίση, αφού δεν είσαι η Δανάη, η κόρη του Ακρισίου» (Α+κρίση).\nΚατεδίωκε με τα σκώμματά του προ πάντων εκείνους που φιλοσοφούσαν προς επίδειξη, τους δήθεν δηλαδή, και όχι χάριν της αλήθειας. Βλέποντας λοιπόν έναν Κυνικό, που φορούσε φιλοσοφικό τρίβωνα και είχε πήρα αλλά αντί βακτηρίας (μπαστουνιού) κρατούσε γουδοκόπανο και κραύγαζε ότι ήταν οπαδός του Αντισθένους, του Κράτητος και του Διογένους, ο Δημώναξ του απήντησε: «Μη ψεύδεσαι, διότι είσαι μαθητής του Υπερείδου». (Ο υπαινιγμός του λογοπαιγνίου είναι εμφανής, διότι το γουδοκόπανο λεγόταν «ύπερο» και ένας εκ των γνωστοτέρων ρητόρων ήταν ο Υπερείδης).\nΌταν είδε τον Ρουφίνο τον Κύπριο, έναν χωλό (κουτσό) Περιπατητικό, να περπατά στο Λύκειο, είπε: Δεν γνωρίζω τίποτε πιο ντροπιαστικό από έναν κουτσό περιπατητικό!.\nΌταν κάποτε είδε στην Ποικίλη Στοά έναν ανδριάντα, του οποίου είχε αποκοπεί το χέρι, εκείνος σχολίασε. «Αργά οι Αθηναίοι τίμησαν τον Κυναίγειρο με ανδριάντα», επιτιμώντας τους για την αδράνειά τους να τιμήσουν έναν ήρωα των Περσικών πολέμων, τον αδελφό τού Αισχύλου!\nΜια φορά ο Επίκτητος τον επέπληττε και τον συμβούλευε να νυμφευθεί και να τεκνοποιήσει. Τότε ο Δημώναξ του ανταπέδωσε την επίπληξη λέγοντας. Επίκτητε να μου δώσεις μία από τις κόρες σου (ξέροντας ότι και ο Επίκτητος ήταν άγαμος).\nΆξιο απομνημονεύσεως είναι και εκείνο που είπε στον Αριστοτελικό φιλόσοφο Ερμίνο. Διότι γνωρίζοντας ότι ήταν φαυλότατος και έπραττε κάθε είδους κακά, τον άκουγε να έχει συνεχώς στο στόμα του τον Αριστοτέλη, τον δάσκαλο της Ηθικής και τις δέκα Κατηγορίες (δηλαδή, τις δέκα διαιρέσεις ή τάξεις της λογικής) κάνοντας λογοπαίγνιο του είπε: «Ερμίνε, αληθινά είσαι άξιος δέκα κατηγοριών».\nΌταν κάποιος, στον οποίον ο βασιλεύς ενεπιστεύθη την διοίκηση στρατευμάτων μιας χώρας εκ των μεγαλυτέρων, ρώτησε τον Δημώνακτα πώς έπρεπε να κυβερνήσει. Κι ο φιλόσοφος του απήντησε: «Χωρίς θυμό. Να λες λίγα και να ακούς πολλά».\nΌταν κάποιος τον ρώτησε αν κι αυτός τρώει τηγανίτες, ο Δημώναξ του απήντησε: «Νομίζεις ότι οι μέλισσες κάνουν το μέλι για τους ανόητους;»\nΚάποτε είπε σε έναν νομομαθή ότι οι νόμοι κινδυνεύουν να είναι άχρηστοι, είτε γίνονται για τους καλούς είτε για τους κακούς. Διότι οι μεν καλοί δεν έχουν ανάγκη νόμων, οι δε κακοί δεν γίνονται καλλίτεροι με τους νόμους.\nΈζησε σχεδόν εκατό χρόνια, χωρίς αρρώστιες και λύπες, χωρίς να ενοχλήσει ή να ζητήσει από κανέναν τίποτε, έχοντας μόνο φίλους και κανέναν εχθρό. Τόση αγάπη έτρεφαν προς αυτόν οι Αθηναίοι και όλοι οι Έλληνες, ώστε, όταν περνούσε, σηκώνονταν οι άρχοντες και όλοι σιωπούσαν. Προς το τέλος της ζωής του, όταν ήταν υπέργηρος, δειπνούσε και κοιμόταν απρόσκλητος σε όποιο σπίτι ήθελε. Κι εκείνοι που δέχονταν την επίσκεψή του, την θεωρούσαν θεία εμφάνιση και ευτυχή οιωνό. Όταν πήγαινε στην αγορά, οι φουρνάρισσες φιλονικούσαν μεταξύ τους, διότι εκείνη που θα του έδινε ψωμί, το θεωρούσε ευτυχία και όλες ήθελαν να του δώσουν. Αλλά και τα παιδιά τού προσέφεραν φρούτα και τον έλεγαν πατέρα. Όταν κάποτε έγινε στάση στην Αθήνα, πήγε στην συνέλευση του λαού και μόνο η εμφάνισή του επέβαλε σιγή. Βλέποντας δε ότι ειρήνευσαν, έφυγε χωρίς να πει τίποτε. Όταν είδε ότι πλέον δεν μπορούσε να αντεπεξέλθει στις ανάγκες της ζωής, είπε προς τους παρόντες φίλους του τους στίχους, με τους οποίους οι κήρυκες αναγγέλλουν το τέλος των αγώνων.\n«Λήγει μεν αγών των καλλίστων / άθλων ταμίας, καιρός δε καλεί / μηκέτι μέλλειν», που σημαίνει «τελειώνει ο αγώνας, ο οποίος περιλαμβάνει τα ευγενέστερα ανδραγαθήματα. Καιρός να φύγουμε, ας μη καθυστερήσουμε». Και παραιτηθείς κάθε τροφής απήλθε εκ του βίου φαιδρός, όπως εφαίνετο στους φίλους του. Λίγο πριν τον θάνατό του, κάποιος τον ρώτησε τι παραγγελία δίνει για την ταφή του. Κι εκείνος τους απάντησε: «Μη σκοτίζεσθε γι’ αυτό, διότι η οσμή θα με θάψει». Εννοούσε ότι όταν το σώμα θα αρχίσει να αποσυντίθεται, όλοι θα φροντίσουν να ταφεί το γρηγορότερο, λόγω της οσμής του πτώματος. Και όταν ο άλλος σχολίασε ότι είναι ντροπή να γίνει το σώμα ενός τέτοιου ανθρώπου τροφή των ορνέων και των σκύλων, ο Δημώναξ είπε. "Τόσο το καλλίτερο, αν γίνω και μετά θάνατον χρήσιμος σε μερικά ζώα".\nΟι Αθηναίοι τον έθαψαν μεγαλοπρεπώς και με δημόσια δαπάνη, τον πένθησαν δε πολύ, το δε λίθινο κάθισμα, όπου συνήθως αναπαυόταν, όποτε κουραζόταν, το προσκυνούσαν και το στόλιζαν με στεφάνια, θεωρώντας ιερή και την πέτρα που καθόταν. Την σορό του ακολούθησαν όλοι, και κυρίως οι φιλόσοφοι, οι οποίοι σήκωσαν και συνόδευσαν το φέρετρο μέχρι τον τάφο.\nΑυτός υπήρξε ο Δημώναξ. Ένας σπουδαίος φιλόσοφος, ο οποίος επειδή δεν είναι σημερινό πρόσωπο, δεν μετέχει του λάϊφ στάϋλ, δεν είναι τραγουδιστής, μπαλαδόρος, ηθοποιός κ.λπ. γι’ αυτό και δεν έχουν αφιερώσει το όνομά του σε κάποια οδό. Ας γίνει, λοιπόν, το άρθρο αυτό η αρχή να τιμηθεί ένας σπουδαίος μας πρόγονος, ο οποίος αγνοείται, ενώ τα λόγια του μπήκαν σε άλλου στόμα και σε άλλου μνήμα!\nUnknown 3 Δεκεμβρίου 2017 - 10:25 μ.μ.\nΠόσο εύστροφα και δημιουργικά μπορούσαν να σκεφτούν οι άνθρωποι και πόσο λογικά σε τόσο μακρινούς αιώνες, που δεν μπορούν να συγκριθούν με τη σύγχρονη εποχή, για την ευκολία της ενημέρωσης ούτε για το επίπεδο ανάπτυξης των επιστημών. Διαπιστώνουμε ένα χάσμα μεταξύ της γνώσης και της σκέψης...\nΜαριάνκα 20 Μαρτίου 2018 - 11:59 π.μ.\nΜάλλον μπερδεύετε την πνευματική ελίτ εκείνης της εποχής με το σημερινό όχλο. Και τα δύο υπήρχαν και τότε και τώρα.